
Exordium. 


Ad  quaestionem,  quam  tractabo,  adductus  sum  Krollio 
auctore,  qui  mihi  suasit,  ut  in  ea  indeclinabilia  inquirerem, 
quae  initio  nominum  vel  pronominum  casus  fuerunt. 

Ex  hoc  vocabulorum  genere  tres  voces  elegi, 
,pondo'  substantivum  indeclinabile, 
,quodsi*  coniunctionem, 
,adversus'  praepositionem, 
quarum  originem,   significationem  usumque  perpenderem 
atque  indagarem. 

Qua  de  causa  rem  peragendam  sic  dispertivi,  ut  primo 
quoque  loco  ostenderem  haec  indeclinabilia  initio  nominum 
vel  pronominum  casus  fuisse,  altero  exquirerem,  quo  modo 
quandoque  illae  formae  quasi  obriguissent,  ultimo  de  in- 
declinabilium  vi  atque  usu  nonnulla  proferrem. 

In  appendice  autem  cetera  huiusmodi  indeclinabilia 
enumerabo,  atque  eo  ordine  utar,  ut  singulos  deinceps 
casus  pertractem. 

Haud  inutile  fore  id,  quod  suscepi,  spero  propterea,  quod 
in  compendiis  artis  grammaticae  haec  vocabula  breviter 
tractantur  interdumque  rationes  traduntur  obsoletae. 


Cap.  I. 
Pondo. 

Libri,  qui  mihi  usui  fuerunt: 
Thomae  Ruddimanni  „Institutiones  Grammaticae  Latinae" 

I  p.  116. 
Neue-Wagener  I3  p.  867. 

A.  Sloman:  Constructions  in  connexion  with  ,pondo*. 
Classical  Review  XVI  (1902)  p.  317. 

a.  Quomodo  ,pondo'  obriguerit. 

,Pondo<  a  grammaticis  in  monoptotorum  vel  indecli- 
nabilium  numero  referebatur  [cf.  Charis.  art.  gramm.  1,  12 
p.  22  (I  35,  21  et  28)]  atque  eandem  vim  quam  ,libra' 
habebat. 

Sed  iam  Gronovius  pater  (de  pec.  vet.  I  6  sequ.)  hanc 
vocem  nihil  aliud  nisi  ablativi  formam  esse  cognovit:  veteres 
enim  ,pondus,  -i'  declinasse,  ceterisque  casibus  abrogatis 
ablativum  solum  remansisse. 

Quod  quam  verum  sit,  paucis,  si  placet,  videamus. 

Ac  primum  quidem  nonnulla  exempla,  e  quibus  ablativus 
intellegi  potest,  inveniuntur: 

Plaut.  Men.  541  „inauris  da  mihi  faciendas  pondo  duom 
nummum  stalagmia".  Nos:  „Ohrgehange  von  zwei  Nummi 
an  Gewicht,  zwei  Nummi  schwer."  cf.  Caes.  b.  G.  III  13,  4 
„transtra  ....  confixa  clavis  ferreis  digiti  pollicis  crassi- 
tudine".   „Von  einem  Daumen  Dicke,  einen  Daumen  dick." 

Multo  saepius  ille  ablativus  vocibus  assis,  librae,  unciae 
similium  apponitur.  cf.  Plaut.  Men.  526  „huc  ut  addas  auri 
pondo  unciam"  i.  e.  „an  Gewicht  eine  Unze  Goldu.  Rud.  913 
„neque  piscium  ullam  unciam  hodie  pondo  cepi". 

Pseud.  816  „eo  laserpici  libram  pondo  diluont". 

Sed  nescio  an  propterea,  quod  ,pondo'  saepissime  cum 
vocabulo  librae  copulabatur,  factum  sit,  ut  hoc  vocabulum 
paulatim  omitteretur  (ut  nos  quoque  in  sermone  quotidiano 
dicimus:    „Er  ist  130  (scil.  Pfund)  schwer"). 

Huius  rei  vel  illustrissimum  exemplum  hoc  loco  invenias: 

fragm.  duod.  tab.  (III  3,  4  Scholl;  Bruns  ,Font.  i.  R.'  I7 
p.  21)  ex  Gell.  N.  A.XX  1,45: 

„Vincito  aut  nervo  aut  compedibus  XV  pondo,  ne  maiore 
aut  si  volet  minore  vincito."  „Er  soll  mit  einem  Strick 
oder  mit  Beinschellen  von  15  Pfund  Gewicht  gefesselt 
werden,  mit  keinem  groBeren  oder  auf  seine  Bitten  hin 
geringeren  soll  er  gefesselt  werden." 

Nam  hoc  loco  librae  vocabulum  omissum  esse  opinari 
licet,  quod  voces  ,maiore'  et  ,minore{  cum  ablativo  singularis 
,pondo*  optime  congruunt. 

De  hoc  vocis  ,pondo*  usu  unum  antiquorum  testimonium 
nobis  traditum  est  Festi  (in  Pauli  ep.  p.  59)  „centenas  pondo 
dicebant  antiqui  referentes  ad  libras". 

Postea  vocabulum  librae  omitti  iam  non  cognoscebatur; 
nam  ,pondo'  ablativum  esse  e  memoria  excesserat,  prae- 
sertim  cum  pro  ceteris  vocis  ,pondus-i'  casibus  vetustissimis 
temporibus  vocis  ,pondus-eris'  casus  substituti  essent.1) 

Jam  ,pondo'  prorsus  obriguit,  ita  ut  vocabulo  librae  in 
aequo  poneretur  et  per  omnes  casus  ambosque  numeros 
usurparetur;  nimirum  non  declinabatur. 

Atque  eo  facilius  hic  ablativus  obriguisse  videtur,  quod 
antiquitus  vocabula  exstabant,  quae  in  eandem  vocalem 
cxierunt,  velut  maxime  numeralia  (ambo,  duo,  octo). 

Propriam  igitur  vocis  ,pondo*  vim  non  iam  intellectam 
esse  his  exemplis  demonstratur,  in  quibus  huic  vocabulo 
numeralia  neutrius  generis  attributa  sint: 

Liv.  XXVII  10, 12  „inde  quingena  quinquagena  pondo 
data  consulibus". 

Liv.  XXXVI  40,  12.    Liv.  XXXIX  29,  6. 

Liv.  XLIV  14,  2  „gratiae  ab  senatu  actae  muneraque 
missa,  torquis  aureus  duo  pondo  et  paterae  aureae  quattuor 
pondo". 

Liv.  XXVII  4,  9  „iis  quoque  quae  darentur  portata, 
togae  praetextae  et  terna  pondo  paterae  aureae". 

Et  hic  locus  et  superior  saepe  falso  illustrabantur. 
Oronovius  enim  coniecit  „ternas  (scil.  libras)  pondo";  alii, 
ut  Neue  et  Sloman,  et  ,duo  pondo*  et  ,terna  pondo*  accu- 
sativos  putant;  Georges  hunc  locum  sic  explicat:  „terna 
(sc.  libra)  pondo."  Potius  vero  nominativi  existimandi  sunt. 
Primum  enim  genetivus  ,librarum£  intellegebatur:  ,paterae 
aureae  quattuor  (librarum)  pondo.'  Postquam  ,pondo(  prorsus 
obriguerat,  genetivus  iam  non  cognoscebatur  (nam  non  modo 
substantivum  ,pondo'  sed  etiam  omnia  fere  numeralia  non 
declinabantur) ;    nunc  ,quattuor  pondo*   ,quinque  pondo4 

J)  cf.  Walde  s.  v.  pondus  -  eris :  „Vermischung  eines  -es-St. 
*pendos-,  eris  mit  einem  o-St.*pondo-s,  von  dem  das  indecl.  pondo." 

nomiuativi  putabantur;  quam  ob  rem  etiam  ,duo  pondoc 
,terna  pondo'  illis  locis  inveniuntur. 

Ac  ne  hoc  quidem  loco  auctorem  vocis  librae  ellipsin 
cognovisse  existimari  debet: 

Sen.  ep.  95,  42  „(mullum)  quattuor  pondo  et  selibram 
fuisse  aiebat", 

nam  cum  illo  exemplo  conferas: 

Liv.  XXII  23,  6  „ut  argenti  pondo  bina  et  selibras  in 
militem  praestaret". 

Deinceps  nonnulla  de  vocis  ,pondo'  usu  proferam;  ac 
maxime  explicabo, 

b.  quomodo  Livius1)  voce  ,pondo'  usus  sit.  - 

Livius  hanc  vocem  frequenter  et  varie  adhibuit.  Ac 
plerumque  indeclinabili  ,ponoV  aliud  substantivum  apponitur, 
quod  genetivi  qu.  d.  partitivi  munere  fuogitur.  cf. 

I  55,  9  „qui  quadraginta  milia  pondo  argenti  seposita 
in  eam  rem  scribit". 

V  48,  8  „mille  pondo  auri  pretium  populi  gentibus  mox 
imperaturi  factum". 

XXXIX  29,  6.  XXXIX  7,1.  XXXX16,11.  XXXIX  5,  7. 

Interdum  autem  ,pondo'  epexegeseos  loco  alio  sub- 
stantivo  additur: 

IV  20,  4  „dictator  coronam  auream  libram  pondo  in 
Capitolio  Iovi  donum  posuitu  „einen  goldenen  Kranz  von 
einemPfunde"  propr.:  „und  zwar  ein  Pfund".  cf.  Cat.  agr.  10, 1 
„quomodo  oletum  agri  iugera  CCXL  instruere  oporteat". 

III  29,  3.    XLIV  14,  2. 

Saepe  non  satis  lucide  apparet,  utrum  ,pondo*  epexegeseos 
loco  praecedenti  substantivo  additum  sit  an  genetivi  qu.  d. 
qualitatis  locum  teneat: 

XXVIII  45, 12  „tulerunt  coronam  auream  CC 2)  pondo". 

1)  nam  in  eius  libris  persaepe  annalium  scriptorum  genns 
scribendi  cernas. 

2)  cf.  Weinenborn  ad  h.  1.:  „CC  pondo  kann  ducenta  oder 
ducentum  sein." 

XXII  1,  17  „Iovi  primum  donum  fulmen  aureum  pondo 
quinquaginta  fieret". 

XXXXIII  6;  6.    XXXV  23,  11.    XXV  39,  13. 
,Pondo'  praemittitur  substantivo: 

XXXVI 35, 12  „centum  pondo  coronam  aureamposuerunt". 

XXXXIII  6,  7. 

XXVII  4,  9. 
Genetivum  qu.  d.  qualitatis  invenias: 

XXII  37,  5  „Victoriam  auream  pondo  ducentum  ac 
viginti  adferre  sese". 

XXXII  27,  1  „Eodem  anno  legati  ab  rege  Attalo 
coronam  auream  ducentum  quadraginta  sex  pondo  in 
Capitolio  posuerunt". 

De  hoc  loco  virorum  doctorum  sententiae  valde  discrepant: 

XXVI  47,  7  „paterae  aureae  fuerunt  CCLXXVI,  libras 
ferme  omnes  pondo".1)  (P(uteanus)).  Madvigius  (in  em. 
Liv.  p.  318)  corr.:  „librae  ferme  omnes  pondo."  Sed 
,pondo<  similiter  atque  adiectiva  dimensionem  significantia 
(altus,  latus,  similia)  nonnunquam  cum  accusativo  iunctum 
esse  videtur: 

Varr.  1.  1.  V  182  „nam  quod  asses  libras  pondo  erant, 
qui  acceperant  maiorem  numerum  . . .  in  aliqua  cella  stipabant". 

Paul.  s.  v.  ,grave  aes*  „deni  asses,  singuli  pondo  libras, 
efficiebant  denarium". 

Numerus  pluralis  (libras) 2)  invenitur,  quod  his  locis  de 
compluribus  rebus  agitur:  cf. 

Liv.  XXVI  36,  5  sequ.  „ut,  quibus  uxor  filiaeve  sunt, 
singulas  uncias  pondo  auri  relinquant,  argenti,  qui  curuli 
sella  sederunt,  equi  ornamenta  et  libras  pondo,  ut  salinum 
patellamque  deorum  causa  habere  possint". 

(Riemann  1.  c.  etiam  hunc  locum  huc  referendum  esse 
putavit:  Colum.  XII  28,  1  „.  .  .  .  irim  cribratam,  quae  sit 
instar  pondo  quincuncem  et  trientem". 

J)  I  (Spirensis)  exhibet  ,librales';  ad  h.  1.  cf.  M.  O.  Riemann, 
Acad.  des  Inscr.  C.  R.  16,  1888,  p.  138. 

2)  Hultsch  (in  Metrol.  Script.  ed.  p.  VIII)  vocem  ,libras' 
antiquam  genetivi  formam  putavit. 

Sed  hoc  loco  accusativus  ex  ^instar'  praepositione  pendere 
videtur;  nam  ,instar{  in  posteriore  latinitate  interdum  cum 
accusativo  iungitur:  cf. 

Pelag.  vet.  21  p.  77  „  instar  magnitudinem  nucis 
Avellanae.")    Restat,  ut  videamus, 

c.  quo  tempore  ,pondo'  quasi  obriguerit. 

Legis  duod.  tab.  fragmento,  quod  supra  p.  6  scripsi, 
ostenditur  hanc  vocem  iam  in  prisca  latinitate  obrigescere 
coepisse. 

In  Plauti  fab.  praeter  eos  locos,  quos  p.  6  commemoravi, 
hi  exstant: 

Persa  231  „tu  quidem  haud  etiam  es  octoginta  pondo", 
Asin.  299  „quot  pondo  ted  esse  censes  nudum?" 
Asin.  301  „nudus  vinctus  centum  pondo's,  quando  pendes 
per  pedes", 

Trucul.913  „plusdecempondoamorispauxillisperperdidi." 

E  quibus  ,pondo'  iam  Plautina  aetate  tamquam  obriguisse 
colligas,  nisi  illis  exemplis,  quae  supra  p.  6  attuli,  etiam 
tum  ablativum  intellectum  esse  demonstraretur. 

Apud  Catonem  iam  nullus  locus  invenitur,  ex  quo  eum 
,pondo*  ablativum  putavisse  lucide  appareat.  Nescio  igitur 
an  Cat.  agr.  84  „mellis  pondo  quadrantem"  non  iam  „mellis 
pondere  quadrantem"  sed  potius  „mellis  quartam  partem 
librae"  significaverit.1) 

Iam  ,uncia  pondo4  idem  atque  ,duodecima  pars  librae'  valuit, 
,sextans  pondo^    =  ,sexta  pars  librae', 
,quadrans  pondo4  =  ,quarta  pars  librae4,  similiter 
,libra  pondo4       =  ,(tota)  libra4. 

Hac  analogia  fortasse  factum  est,  ut  ,unum  pondo' 
plerumque  non  diceretur,  cum  complures  librae,  ut  supra 

J)  Huic  sententiae  verborum  ,pondo  quadrantem'  collocatio 
non  repugnat:  nam  etiam  posteriore  aetate,  qua  ,pondo'  prorsus 
obriguisse  constat,  eandem  collocationem  invenias.  cf. 
Colum.  XII  20,  5  „calami  pondo  libram", 
Plin.  n.  h.  XXVI  33  „Vettonicae  tusae  pondo  libra", 
Cels.  V  19,  19  „aeruginis  rasae  pondo  bessem". 

explicavimus,  voce  ,pondo{  significarentur.  Cf.  Charis. 
Instit.  Gram.  I  12  „quamquam  ,unum  pondo'  non  dici 
sciamus,  sed  in  libram  referamus,  ut  puta  unam  libram, 
duas  libras;  duo  enim  pondo  et  deinceps  observamus." 
(Tamen  invenias  Cat.  agr.  39,  1  „cerae  p.  Iw  „resinae  p.  I", 
atque  aetate  multo  inferius  Edict.  Dioclet.  C.  I.  L.  III  2, 
p.  834;  11,1  „pilorum  infectorum  p.  I";  11,3  „pilorum  ad 
funem  confectorum  p.  unum";  Gell.  N.  A.  IV  8,  7  „quod 
decem  pondo  libras  argenti  facti  haberet",  Fest.  p.  363 
^duas  libras  pondo.") 

Cf.  praeterea  Cat.  agr.  85  „mellis  pondo  semissem" 
„V2  Pfund  Honig;" 

agr.  158,  1  „de  perna  frustum  pondo  semissem  (addito)" 
^,Von   der  Keule  ein  Stuckchen,  und  zwar  %  Pfund;a 

Colum.  XII  33,  2.  Colum.  XII  57,  5. 


Cap.  II. 
Quod  si. 

Cf.  Reisig-Haase  III  .p.  107  sequ.  (adn.  371  a,  372); 

Clemens  Otto  „De  epexegeseos  in  Latinorum  scriptis  usu." 

Diss.  Monast.  1912  p.  52  sequ. 
Kiihner-Stegmann  II,  2  p.  321  sequ. 


a.  Quomodo  ,quod  si'  copulatio  obriguerit. 

Priorem  huius  compositionis  partem  (quod)  omnes  fere 
viri  docti  accusativum  relationis  putabant  (cf.  Reisig-Haase). 

Huic  sententiae  contraria  est  Bergkii  (Philol.  XIV  p.  185), 
tyui  exponit  illud  ^quod*  priscum  ablativum  esse,  qui  in 
sermone  nostro  ,darum,  demnach'  valeat,  eumque  servatum 
esse,  quia  iam  non  intellegeretur.1) 

Sed  iam  R.  Schneider  („o  orcsp  a  in  der  Bedeutung 
,weshalb  obgleich  wahrend'"  N.  J.  29,  1  [1883]  p.  464) 

f)  Idem  fere  sentiunt  L.  Koterba,  Diss.  Vindob.  vol.  VIII  p.  142 
(1905),  et  Schmalz  ,Syntax'  *  1910  p.  623. 

docuit  prae  artis  grammaticae  legibus  fieri  non  potuisse, 
ut  prisci   ablativi   cum  coniunctione   ,si'  compositio  non 
paulatim  in  mediis  consonantibus  mutaretur  (quod-si:  quossi;  - 
quod-si:  quodsi). 

Atque  Otto  illud  ,quod'  nihil  aliud  nisi  merum  pronominis 
aut  nominativum  aut  accusativum  ad  praemissa  spectantem 
fuisse  primus  dilucide  demonstravit. 

Quod  quo  iure  dixerit,  breviter  libet  disserere. 

Ac  primum  quidem  nonnulla  exempla  proferam,  quibus 
pristinum  compositionis  ,quod  si'  usum  intellegas: 

(i.) 

Plaut.  Curc.  67  sequ. 

„Nunc  hinc  parasitum  in  Cariam  misi  meum  Petitum 
argentum  a  meo  sodali  mutuom:  Quod  si  non  affert,  quo 
me  vortam  nescio." 

Hoc  loco  pronomen  relativum  ad  siugularem  notionem 
praemissam  spectat.  cf. 

Persa  400  sequ. 

Cic.  Att.  III  9,  3. 

(2a.) 

Multo  saepius  illud  pronomen  ad  totam  sententiam  respicit: 
Cic.  fam.  IX  9,3  „quare  velim,  ut  tu  te  vel  Athenas 

vel  in  quamvis  quietam  recipias  civitatem;  quod  si  eria 

facturus,  velim  mihi  scribas,  ut  ego,  si  ullo  modo  potero, 

ad  te  advolem." 

cf.  Cic.  Att.  III  15,  7;  Merc.  382,  Lucr.  I  354;  III  788, 

Cic.  Att.  I  20,  2;  II  22,  2;  III  7,  1. 

(2b.) 

Cic.  fin.  III  5  „Quamquam  ex  omnibus  philosophis  Stoici 
plurima  novaverunt,  Zeuoque,  eorum  princeps,  non  tam 
rerum  inventor  fuit  quam  verborum.  Qiiod  si  in  ea  lingua, 
quam  plerique  uberiorem  putant,  concessum  est,  ut  doctissimi 
homines  de  rebus  non  pervagatis  inusitatis  verbis  uterentur, 
quanto  id  nobis  magis  est  concedendum,  qui  ea  nunc  primum 
audemus  attingere?" 

Hoc  loco  relativum  explicationi  accuratiori  ipsi  prae- 
mittitur,  ut  eam  quasi  praeparet  atque  occupet.  Cf. 

Ter.  Andr.  513;  Lucr.  V  195;  Cic.  Cat.  m.  82; 
Liv.  VI  7,  2. 

(2C.) 

Imprimis  eae  sententiae,  quae  creberrimo  usu  quasi  in 
formularum  vim  abierunt,  velut  „quod  si  ita  est"  (cf.  „quae 
cumitasint")  „quod  si  est"  similes  huc  referendae  sunt.  Cf. 

ad  fam.  XIII  1,  4:  „ob  eam  causam  impetravit,  quod 
te  abiecisse  illam  aedificationem  constabat  inter  omnes 
amicos  tuos.  quod  si  ita  est  et  si  iam  tua  plane  nihil  interest, 
velim  .  .  .     (fam.  III  3,  2  „id  si  ita  est"). 

cf.  praeterea  ad  Brut.  I  15,  3  („quod  si  ita  est"); 
Tuscul.  disp.  V  32  „quod  si  ita  est";  Cluent.  189  „quod 
si  esset";  Muren.  5  ,,quod  si  ita  estu;  Phil.  XII  3  ,,quod 
si  ita  est";  de  sen.  82  ,,quod  quidem  ni  ita  se  haberet"; 
Lucr.  II  478  „quod  si  non  ita  sit";  Lucr.  I  330,  III  765, 
Phorm.  586,  Andr.  244. 

Propterea  igitur,  quod  illud  pronomen  relativum  cum 
coniunctione  ,si'  creberrime  copulabatur,  denique  factum  est, 
ut  quid  haec  compositio  proprie  significaret,  non  iam  satis 
intellegeretur. 

Ac  ,quodsi'  obriguisse,  ut  ita  dicam,his  exemplis  ostenditur: 

Cic.  ep.  XII  20  „sic  igitur  facies  meque  amabis  et  scripto 
aliqno  lacesses;  ego  euim  respondere  facilius  possum  quam 
provocare.  quodsi  (wenn  aber),  ut  es,  cessabis,  lacessam, 
nec  tua  ignavia  etiam  inertiam  adferet." 

Cluent.  134  „Quodsi  hoc  Habito  facere  licuisset";  ad 
Att.  XIII  10,  1  „Quod  nisi  mihi  hoc  venisset  in  mentem." 

In  hac  voce  explicanda  ab  illo  proprio  usu  proficiscendum 
esse  Cl.  Otto  veterum  quoque  auctorum  ratione  explanata 
comprobat. 

Apud  Plautum  enim  uno  tantum  loco  (Trin.  217)  ,quodsi' 
nihil  nisi  nexum  significare,  cum  quinquies  pronomen  ,quod' 
pro  obiecto  sive  subiecto  positum  sit.  Iam  aliter  rem  se 
habere  in  Terenti  fabulis,  in  quibus  decem  locis  ,quodsi' 
obriguerit  ac  quinque  tantum  locis  pristinus  pronominis 
usus  eluceat. 

Unde  illam  compositionem,  similiter  ac  ,pondo',  iam 
Plautina  aetate  obrigescere  coepisse  intellegas. 

Simili  ratione  explicandae  esse  videntur  compositione» 
,quodnisi'  ,quod  quoniam'  ,quodquia<  ,quodetsi*  ,quod  cum' 
,quod  absque'  ,quod  ubi'  ,quod  ut<  ,quod  utinam'  ,quod  nunc', 
quae  quidem  multo  rarius  inveniuntur  quam  ,quod  si'  copulatio. 

Pristinam  ac  propriam  compositionis  ,quod  nisi*  (quod 
ni)  usum  fortasse  his  locis  invenias: 

Phorm.  153. 

Cic.  de  sen.  82.    off.  III  108. 

,Quod  nisi'  copulationem  obriguisse  atque  in  transitus 
formulam  abisse,  ut  ita  dicam,  ex  his  fere  locis  cognosci 
potest:1) 

Cic.  Verr.  II 160. 

Liv.  III  46,  3. 

Tuscul.  4,  36;  Verr.  II  64,  III  215.  Brut.  ap.  Cic.  de 
or.  2,  224.    Caes.  b.  G.  VII  88,  6.    Nep.  XXIII  1,  2. 

Pristinam  compositionis  ,quod  quoniam'  naturam 
intellegas:    Cic.  fam.  XI  28,  1  [Matius]. 

Hanc  compositionem  plane  obriguisse  ex  his  exemplis 
cognosci  potest:  fin.  III 59  „quodquoniam  (sapiens)  nunquam 
fallitur  in  iudicando". 

div.  II  127  „quodquoniam  illud  negatis". 
quod  quia. 

Verum  pronominis  casum  opinari  licet:  nat.  deor.  I.  53. 

,quod  quia{  copulationem  quasi  in  transitus  formulam 
abisse  ex  hoc  exemplo  apparet:  fin.  I  67  „quodquia  (weil 
nun)  nullo  modo  sine  amicitia  firmam  iucunditatem  vitae 
tenere  possumus,  idcirco  . .  . 
quod  nunc. 

Lucr.  1 219  sequ.2)  „nulla  vi  foret  usus  enim  quae  partibus 
eius  discidium  parere  et  nexus  exsolvere  posset.  quod  nunc 
(nun  aber),  aeterno  quia  constant  semine  quaeque,  .  .  .  . 
(224)  nullius  exitium  patitur  natura  videri". 


»)  cf.  Stangl,  Rh.  Mus.  70  p.  227. 
3)  cf.  quae  Munro  adn.  ad  h.  1. 

De  reliquis  huiusmodi  compositionibus  cf.  Reisig-Haase  III 
p.  107  sequ.,  Kuhner-Stegmann  II  2  p.  322. 

b.  De  vi  atque  usu  coniunctionis  ,quodsi'. 

Quoniam  consideravimus,  quomodo  haec  pronominis 
relativi  cum  coniunetione  ,si*  compositio  quasi  coaluerit,  ita 
ut  nova  quaedam  coniunctio  exsisteret,  vim  nunc  huius 
coniunctionis  paulo  diligentius  explicemus. 

Qaam  ob  rem  primum  videamus,  quae  vis  fuerit  huius 
coniunctionis 

A.  in  prisca  latinitate. 

E  priscorum  poetarum  numero  usi  sunt  coniunctione 
Plautus,  Terentius,  Accius  (Afranius). 

•  Apud  Plautum  ,quodsi'   coniunctio  uno  tantum  loco 
(v.  p.  13  h.  d.)  obviam  fit: 
Trin.  215  sequ. 

„Ego  de  eorum  verbis  famigeratorum  insciens 
Prosilui  amicum  castigatum  innoxium. 
Quodsi  exquiratur  usque  ab  stirpe  auctoritas, 
Unde  quidque  auditum  dicant:  nisi  id  appareat, 
Famigeratori  res  sit  cum  damno  et  malo." 
Hoc  loco  ,quodsi'  coniunctione  transitus  fit  ab  una  ad 
alteram  sententiam;    atque    altera   sententia  praecedenti 
opponitur,  non  quo  id  quod  praecedit  reiciatur,  sed  ut 
alia  res  ab  alia  distinguatur;  coniunctionis  vis  est  oppositiva 
et  discretiva. 

In  Terenti  fabulis  ,quodsi'  iam  decies  invenitur:  atque 
eadem  fere  vis  quae  apud Plautum  apparet  locis  his :  Andr.  256 ; 
Eun.  35,  923;  Haut.  455;  Hec.  247;  Phorm.  200.  cf. 

Andr.  256  sequ. 

Obstipui.  censen  meverbum  potuisse  ullum  proloqui?  [aut] 
Ullam  causam,  ineptam  saltem,  falsam  iniquam?  obmutui. 
Quodsi  ego  rescissem  id  prius,  quid  facerem,  si  quis 

[nunc]  me  roget: 
Aliquid  facerem,  ut  hoc  ne  facerem". 
Nonuunquam  autem  ,quodsi'  coniunctio  enuntiationes 
opponit  maiore  vi  (vi  adversativa) : 

Haut.723;  Phorm.736;  Phorm.168;  Hec.21;  cf.Haut.723; 
„Satis  pol  proterve  me  Syri  promissa  huc  induxerunt, 
Decem  minas  quas  mihi  dare  pollicitus  est.  Quodsi 
is  nunc  me 

Deceperit,  saepe  opsecrans  me,  ut  veniam,  frustra 
veniet." 
Phorm.  736: 

„Neque  ille  investigatur, 
Qui  est  eius  pater. 
Quodsi  eum  nunc  reperire  possim, 
nibil  est,  quod  verear." 
Restat,  ut  tria  exempla,   quae  Acci  et  Afrani  sunt, 
afferam;  quae,  si  de  syntaxi  iudicamus,  parvae  sunt  utilitatis, 
quia  praecedens  enuntiatio  deest: 

Acc.  13  „quodsi  —  stares  mecum". 

His  autem  locis  fortasse  verum  pronominis  casum 
cognoscere  licet: 

Acc.  312  „quod  si  procedit,  neque  te  neque  quemquam 
arbitror  tuae  paeniturum  laudis,  quam  ut  serves  vide"; 

Afran.  254:  „quod  si  fecissem  paulo  prius,  didicisset 
ferre  et  non  esse  intolerabilis". 

B. 

Qualis  fuerit  ,quodsi'  coniunctionis  vis 
apud  soluti  sermonis  scriptores. 
1. 

A  Cicerone  usque  ad  Livium. 
In  aurea  quae  vocatur  latinitate  ,quodsi{  coniunctio 
increbrescit,  ac  maxime  apud  scriptores  soluti  sermonis 
invenitur. 

ACicerone  varie  ac  frequenter  usurpatur  (inorat.  166 ies, 
in  philos.  116ies,  in  epistulis  saepe,  multo  rarius  in  rhetoricis.) 

Accuratius  nunc  particulae  usum  atque  vim  disponamus 
atque  explicemus. 

1. 

Minore  vi  opponendi  (vi  discretiva)  ,quodsi*  aliam  rem 
ab  alia  distinguit;1)  qua  de  causa  hanc  coniunctionem  haud 
raro  in  novae  partis  vel  particulae  initio  invenias.  Cf. 

Phil.  IX  7  „Non  igitur  magis  Leptines  Octavium  nec 
Veientium  rex  eos,  quos  modo  nominavi,  quam  Ser.  Sulpicium 
occidit  Antonius.  Is  enim  profecto  mortem  attulit,  qui  causa 
mortis  fuit.  Quocirca  etiam  ad  posteritatis  memoriam 
pertinere  arbitror  extare,  quod  fuerit  de  hoc  bello  iudicium 
senatus.  Erit  enim  statua  ipsa  testis  bellum  tam  grave 
fuisse,  ut  legati  interitus  honoris  memoriam  consecutus  sit. 

8.  Quodsi  excusationem  Ser.  Sulpici,  patres  conscripti, 
legationis  obeundae  recordari  volueritis,  nulla  dubitatio 
relinquetur,  quin  honore  mortui,  quam  vivo  iniuriam  fecimus, 
sarciamus ." 

cf.  praeterea  Balb.  54;  Verr.  II  143;  Quinct.  71; 
prov.  cons.  18;  Sex  Rosc.  153;  Qu.  Caec.  div.  59;  Milon.  61; 
Tuscul.  V  119,  II  6. 

la. 

Saepissime  ,quodsi{  in  ratiocinatione  usurpatur;  atque 
hac  coniunctione  conclusio  qu.  d.  additur  et  ex  antedictis 
aliud  consequens  deducitur.  cf. 

nat.  deor.  III  51 2)  „Solem  deum  esse  Lunamque, 
quorum  alterum  Apollinem  Graeci,  alteram  Dianam  putant. 
Quodsi  Luna  dea  est,  ergo  etiam  Lucifer  ceteraeque 
-errantes  numerum  deorum  obtinebunt." 

nat  deor.  III  93 2)  „Non  curat  singulos  homines.  Non 
mirum;  ne  civitates  quidem;  non  modo  eas,  ne  nationes 
quidem  et  gentes.  Quodsi  has  etiam  contemnet,  quid  mirum 
est  omne  ab  eo  genus  humanum  esse  contemptum?" 

cf.  praeterea  Tusc.  V  17,  V  119,  III  21;  div.  II  16; 
Planc.  62. 

*)  Hunc  ,quodsi'  coniunctionis  usum  iam  apud  Plautum  et 
Terentium  invenimus. 

2)  His  locis  imperfectos  syllogismos  cognoscas,  quos  philosophi 
*v^o(jL%axa  nominant;  in  pleno  syllogismo  ,quodsi'  coniunctionem 
non  inveni  nisi  ad  Her.  IV  41. 

2 

Eodem  fere  modo  ,si  vero*  compositio  adhibita  esse 
videtur,  quae  quidem  multo  rarius  obviam  fit.  Cf. 

Phil.  XIV  9  „nisi  forte  huius  coloniae  et  ceterarum, 
in  quas  eodem  est  animo,  non  est  hostis  putandus.  Si  vero 
coloniarum  et  municipiorum  sine  ulla  dubitatione  hostis 
est,  quid  tandem  huius  censetis  urbis,  quam  ille  ad  explendas 
egestates  latrocinii  sui  coucupivit,  quam  iam  peritus  metator 
et  callidus  decempeda  sua  Saxa  diviserat?" 

Tuscul.  V  43  „Atque  etiam  omne  bonum  laetabile  est; 
quod  autem  laetabile,  id  praedicandum  et  prae  se  ferendum; 
quod  tale  autem,  id  etiam  gloriosum;  si  vero  gloriosum, 
certe  laudabile." 

De  ,si  vero'  compositionis  usu  cf.  etiam  p.  19,  24  h.  d. 

II. 

Maiore  vi  (vi  adversativa)1)  alteram  sententiam  prae- 
cedenti  ita  opponit,  ut  id,  quod  praecedit,  reiciatur.  cf. 

ep.  XII  20  „sic  igitur  facies  meque  amabis  et  scripto 
aliqno  lacesses;  ego  enim  respondere  facilius  possum 
quam  provocare.  quodsi,  ut  es,  cessabis,  lacessam,  nec  tua 
ignavia  etiam  inertiam  adferet." 

Brut.  119;  Verr.  III  217. 

II  a. 

Imprimis  in  argumentatione  ,quodsr  coniunctio  non 
respondere  rationem  consequentiae2)  designat  (ab  altera  autem 
parte  nihilominus  effici,  quod  efficiatur,  notant  vocabula 
,tamen'  ,certe'  similia).  Cf. 

Orat.  4.3)  „Sed  par  est  omnis  omnia  experiri,  qui 
res  magnas  et  magno  opere  expetendas  concupiverunt. 
Quodsi  quem  aut  natura  sua  aut  illa  praestantis  ingenii 

»)  cf.  p.  15  h.  d. 

2)  M.  Seyffert  ,Scholae  Latinae'  4  1878,  I  §  75:  „oder  es  steht 
in  steigerndem,  meist  adversativen  Sinne  gegen  das  Vorangehende 
(aber  selbst  wenn),  um  eine  entgegengesetzte  Voraussetzung  ein* 
zufiihren,  gegen  die  im  Nachsatze  mit  ,tamen'  dennoch  die  Wahr- 
heit  des  zu  beweisenden  Satzes  ....  sich  geltend  machen  soll". 

3)  cf.  quae  Kroll  ad  h.  1.  adnot. 

vis  forte  deficiet  aut  minus  instructus  erit  magnarum  artium 
disciplinis,  teneat  tamen  eum  cursum  quem  poterit." 

Lael.  73. 

p.  Arch.  17. 

Ubi  vis  opponendi  maior  videtur  esse,  ,quodsi*  copulatio 
fines  sin  (autem)1)  coniunctionis  occupavit: 

Lael.  34 2)  „Atque  earum  rerum  exemplum  ex  similitudine 
capiebat  ineuntis  aetatis,  quod  summi  puerorum  amores 
saepe  una  cum  praetexta  toga  ponerentur;  sin  autem  ad 
adulescentiam  perduxissent,  dirimi  tamen  interdum  con- 
tentione  vel  uxoriae  condicionis  vel  commodi  alicuius,  quod 
idem  adipisci  uterque  non  posset."  (=  II  a)  cf.  Cat.  mai.  70. 

Ter.  Eun.  104. 

Caes.  b.  c.  I  32,  7. 

Plaut.  Pseud.  253;  Ter.  Phorm.  492;  Cic.  Lael.  63;  78. 
Tuscul.  I  119;  egregie  Kiibner-Stegmann  II  2  p.  433, 
Neue-Wagener  II  p.  972. 

Etiam  ,si  vero'  compositio  interdum  vi  adversativa 
usurpatur.  Sed  haec  coniunctio  differt  a  ,quodsi'  coniunctione 
et  graviore  vi  affirmationis  et  maioris  rei  indicio;3)  nam 
magnum  aut  extremum  conceditur.  cf. 

Tuscul.  I  93  „Idem,  si  puer  parvus  occidit,  aequo  animo 
ferendum  putant,  si  vero  in  cunis,  ne  querendum  quidem.4 

cf.  etiam  Tuscul.  I  41 ;  I  29;  III  32;  III  43;  Verr.  II  31; 

Apud  Qu.  Ciceronem  ,quodsi*  semel  invenitur  (vi 
discr.  =  I):  de  petit.  19. 

J)  Quod  grammatici  docent  ,sin  (autem)'  coniunctionem  non 
adhiberi  nisi  cum  ,si'  praecesserit,  valde  errant:  cf.  C.  F.  W.  Miiller 
ad  off.  I  47  et  Kiilmer  II  2,  433. 

2)  cf.  quae  C.  F.  W.  Miiller  ad  h.  1.  adnotavit. 

3)  Apud  ;  alios  auctores  huius  aetatis  atque  imprimis  in 
posteriore  latinitate  ,si  vero'  idem  valuisse  videtur  quod  ,quodsi' 
?sin  (autem)'  couiunctiones:  cf.  p.  24  h.  d.  et  Caes.  b.  c.  III  10,  7 
„hoc  unum  esse  tempus  de  pace  agendi,  dum  sibi  uterque  con- 
fideret  et  pares  ambo  viderentur;  si  vero  alteri  paulum  modo 
tribuisset  Fortuna,  non  esse  usurum  conditionibus  pacis  eum,  qui 
superior  videretur." 

Apud  Caesarem  ,quodsi*  locis  13  obviam  fit,  atque 
nonnisi  in  orationibus. 

Plurimis  locis  vis  adversativa  (  =  II,  II  a)  apparet.  b.  G 
I  14;  I  40,  4;  I  44,  13  (bis);  VII  71,  3;  VII  77, 16  (==  II). 

b.  G.  I  40,  14;  b.  c.  I  71,  4  (  =  II  a)  cf. 

b.  G.  I  40, 14:  „Itaque  se  .  .  . .  proxima  nocte  de  quarta 
vigilia  castia  moturum,  ut  quam  primum  intellegere  posset, 
utrum  apud  eos  pudor  atque  officium  an  timor  plus  valeret. 
Quodsi  praeterea  nemo  sequatur,  tamen  se  cum  sola 
decima  legione  iturum." 

His  locis  vim  discretivam  invenias: 

b.  G.  I  44,  12;  I  20,  3;  b.  c.  II  31,  5  (=  I). 

Etiam 

b.  G.  I  20,  3;  „Sese  tamen  et  amore  fraterno  et  existi- 
matione  vulgi  commoveri.  Quodsi  quid  ei  a  Caesare  gravius 
accidisset,  cum  ipse  eum  locum  amicitiae  apud  eum  teneret, 
neminem  existimaturum  non  sua  voluntate  factum," 

nescio  an  vim  discretivam  invenias;  quamquam  H.  Menge 
(Repet.  der  lat.  Synt.10  §  264  adn.  2)  boc  loco  vim  causalem 
coniunctionis  apparere  conicit  (an  propterea  quod  verbum 
,existimaturum'  ad  notionem  praemissam  ,existimatione£ 
spectare  putat?) 

b.  G.I  45,  3;  VII  32,5.    (=  Ia.)  cf. 

b.  G.  VII  32,  5:  „Civitatem  esse  omnem  in  armis;  divisum 
senatum,  divisum  populum,  suas  cuiusque  eorum  clientelas. 
Quodsi  diutius  alatur  controversia,  fore  uti  pars  cum  parte 
civitatis  confligat." 

Auctor  belli  Alexandrini  coniunctionem  ,quodsi'  semel 
adhibuit  (vi  adv.  =  II  a):  VIII  2 

A  belli  Africani  auctore  semel  usurpatur1)  (vi 
adv.  =  11):   XXXI  2. 

Apud CorneliumNepotem  ^quodsi4 perraro invenitur. Cf. 

Eum.  8,  3.    Hoc  loco  vis  discretiva  (=1)  apparet. 

Apud  Varronem  raro  obviam  fit  (vi  discr.  =  I),  velut 
R.  R.  II  1,  7;  III  2,  7. 


l)  Belli  Hispaniensis  auctor  plane  coniunctione  abstinuit. 

In  Sallusti  libris  locis  7  exstat,  ac  quinquies  vim 
discretivam  invenias:  C.  2,  3;  39,  4. 
J.  1,  5;  31,  16;  85.  17  (=  I). 

Vis  adversativa  apparet:  C.  58,  21.  J.  85,  17.  (=  II). 
C.  14,  4  (=  II  a). 

In  Titi  Lrivi  libris  ,quodsi4  perraro1)  obviam  fit,  ac  ter 
vim  adversativam  inveni:  III  56,10  (bis),  XXXXII  62,7 
(  =  II). 

In  ratiocinatione  coniunctio  exstat:  XXXI  37,  4. 

2. 

Qualis  fuerit  ,quodsi'  coniunctionis  vis 
post  Livium  usque  ad  quinti  saeculi  initium. 
Ac  primus  Vitruvius  coniunctionem  octies  adhibuit. 
Vim  discretivam  omnibus  fere  locis  invenias: 
p.2)  47,  10;  197,  19;  208,  11,  21;  248,  14  (=  I). 
In  argumentatione  sive  ratiocinatione  his  fere  locis  apparet: 

p.  138,  12;  263,  6  (=  Ia). 

Hoc  autem  loco  fortasse  vim  causalem  coniunctionis 

cognoscas: 

p.  6,  10  „brachia  enim  quae  in  eas  tentiones  includuntur, 
cum  extenduntur,  aequaliter  et  pariter  utraque  plagam 
mittere  debent.  quodsi  non  homotona  fuerint,  inpedient 
directam  telorum  missionem." 

Apud  Velleium  Paterculum  uno3)  tantum  loco  exstat: 
I  3,  2.    (=  Ia.) 

Apud  Cornelium  Celsum  ,quodsi'  haud  raro  invenitur. 

Vis  discretiva  apparet: 

Prooem.  I  59  (p.  10,  21) 4);  III  18,  7  (p.  99,  26)5)  =  t 
J)  Reisig-Haase  III  p.  310  adn.  372. 

2)  Vitruvii  de  archit.  libr.  X  ed.  Val.  Rose  et  Herm.  Muller- 
Striibing,  1867. 

3)  Fritsch,  Uber  den  Sprachgebrauch  des  Vell.  Arnstadt, 
1876  p.  20. 

*)  Cels.  de  medic.  ed  II.  C.  Daremberg,  1891,  quam  cum 
Marxii  (1915)  ed.  comparavi. 

6)  ,quod  si*  exhibet  J.;  cett.  cod.:  quo  si. 

Prooem.  1  30  (p.  5,  39);    II  10,  11  fp.  53,  35)  (=  Ia). 
Vim  adversativam  hoc  loco  invenias: 
I  Prooem.  30  (p.  5,  34). 

Apud  Senecam  ,quodsi'  perraro  invenitur,  velut  ad 
Marc.  16,  3.    (vi  discr.  ==  I.) 

In  Curtii  historiis  locis  7  invenitur,  ac  vis  discretiva 
apparet:   IV  11,18;  IV  14,17.    (  =  I.) 

IV  12,  15  (  =  Ia). 

Vim  adversativam  invenias: 

IV  1,  14;  VIII  5,  12;  IX  3,  13;  IX  6,  10.  (  =  II.) 
In  Petronii1)  satiris  ,quodsi*  locis  9  invenitur. 
His  locis  vim  discretivam  invenias: 
46,  50,  77,  129,  141.    (  =  I.) 

Ac  bis  (50,  129)  ,quodsi'  maiorem 2)  rem  praecedenti 
adiungit: 

50    „ego  malo  mihi  vitrea,  certe  non   olunt.  quodsi 
ja,  weun)  non  frangerentur,  mallem  mihi  quam  aurum". 
45    (=  Ia): 

„sed  subolfacio,  quod  nobis  epulum  daturus  estMammaea, 
binos  denarios  mihi  et  meis.  quodsi  hoc  fecerit,  eripiat 
Norbano  totum  favorem." 

Vis  adversativa  sive  oppositiva  (=  II)  apparet:  4, 18,80. 

Sequitur  Plinius  maior,  qui  coniunctione  raro  usus 
est,  velut  XII  103,  XXX  91  cf. 

XII  103  „palma  in  Aegypto  quae  vocatur  adipsos, 
viridis,  odore  mali  cotonei,  nullo  intus  ligno.  colligitur 
autumno  paulo  ante  quam  incipiat  maturescere.  quodsi 
relinquatur,  phoenicobalanus  vocatur  et  nigrescit  vescentesque 
inebriat."    (adv.  =  II.) 

Apud  Quintilianum  ,quodsic  raro  invenitur,  velut  Iustit. 
orat.  XII  10,  52.    (=  I.) 


1)  III.  ed.  Fr.  Buechcler  1882. 

2)  Illis  autem  locis  ,quodsr  idem  fere  valet  quod  ,si  vero'  in 
Ciceronis  libris:  cf.  p.  19. 

Iam  transgrediar  adTacitum,  qui  ,quodsi'  coniunctionem 
valde  amavit  (dial.  ter,  annal.  llies,  hist.  5ies,  Agr.  bis). 
Vis  discretiva  apparet: 

Dial.  3,3;  19,6.  Ann.  II  73;  III  53;  Hist.  II;  III  9; 
III  66;  Agr.  12;  44,  1.    (=  1.)  cf. 

Agr.  44,  1  „Natus  erat  Agricola  .  .  .  .;  excessit  .  .  .  .; 
quodsi  habitum  quoque  eius  posteri  noscere  velint,  decentior 
quam  sublimior  fuit." 

Quattuor  autem  locis  ,quodsic  maiorem  rem  indicat  (cf. 
p.22  adn.2):  Dial.  19,60;  Ann.  II  73;  Hist.  III 9;  Agr.  12.  cf. 
Dial.  19,  6  „iam  vero  longa  principiorum  praeparatio  et 
narrationis  alte  repetita  series  et  multarum  divisionum 
ostentatio  et  mille  argumentorum  gradus,  et  quidquid  aliud 
aridissimis  Hermagorae  et  Apollodori  libris  praecipitur,  in 
honore  erat;  quodsi  (wenn  aber  vollends)  quis  odoratus 
philosophiam  videretur  et  ex  ea  locum  aliquem  oration* 
suae  insereret,  in  caelum  laudibus  ferebatur." 

In  ratiocinatione  ,quodsi'  usurpatur: 

Ann.  III  58,  IV  15,  XIII  49,  XIV  1.    (=  Ia.) 

Vis  adv.  invenitur:  Dial.  41,4  Ann.  I  67,  II  76,  IV  43, 
XI  6,  Hist.  III  19,  IV  76.  (=  II.) 

Ann.  XIV  56.  (=  II  a.) 

Apud  Plinium  Caecil.  Sec.  ,quodsi'  raro  2)  invenitur, 
velut  ep.  V  19,  2. 

Suetonius  ,quodsi'  coniunctione  uno  tantum  loco  usus 
est:  Jul.  31,  2  „etiam  nunc,  inquit,  regredi  possumus;  quodsi 
ponticulum  transierimus,  omnia  armis  agenda  erunt."  (  =11). 

InJustini  epitoma  ,quodsi'  non  invenitur  nisi  1112,20. 

<=  ii.) 

Nunc  venimus  ad  scriptores  archaizontes  qui  dicuntur: 
Frontonem,  Apuleium,  Gellium;  ac 

Fronto3)  quidem  jquodsi*  coniunctionem  valde  amavit. 
Cf.  ad  Caes.  ep.  III  3  (p.  42  med.).    (=  Ia.) 

*)  cf.  A.  Gudeman  ad  h.  1.  „quod,  gefolgt  von  einem  Kondizional- 
satz,  leitet  iiber  zu  einer  starkeren  Behauptung". 

2)  Kraut,  „Uber  Syntax  u.  Stil  des  jiing.  Plinius"  p.  35. 
8)  ed.  Naber,  Lps.  1867. 

cf.  praeterea  p.  42  (fin.);  p.  44  (med.);  p.  74  (med.) 

Sequitur  Apuleius,  qui  hac  coniunctione  haud  raro 
usus  est  (imprimis  in  Apologia):  cf. 

apol.  29  (p.  34,  13  Helm).    (=  L) 

apol.  13  (p.  34, 13);  18  (22, 15);  20  (24, 13)  =  Ia. 

Apud  Aulum  Gellium  coniunctio  saepe1)  invenitur. 
cf.  N.A.  XVI  8,  14.    (  =  II). 

Iam  per  duo  fere  saecula  ,quodsi4  coniunctio  evanescit. 

Apud  Censorinum  perraro  exstat.  Cf. 

de  die  nat.  15  (p.  28  Hultsch).    (==  la.) 

In  posteriore  latinitate  ,quodsi'  increbrescit,  atque 

apud  Arnobium2)  haud  raro  invenitur:  cf. 

p.  135,  6.    (*=  Ia.) 

p.  45,  6.    (  =  II  a.) 

cf.  etiam  p.  49,  19;  .137,  13. 

Lactantius  coniunctionem  saepe  adhibuit:  cf. 

de  ira  dei  10,53.    (  =  Ia.)    10,48;  18,9. 

Flavius  Vopiscus  ,quodsi'  bis  usurpavit:  Tyr.  trig. 
3,  10;  Tacit.  11,  7.  Cf. 

Tyr.  trig.  3,  10  „Galliae  praesidem  Postumum  fecimus, 
virum  dignissimum  severitate  Gallorum  .....  quodsi  me 
fefellerit  opinio,  quam  de  illo  habeo,  sciatis  nusquam  gentium 
repperiri,  qui  possit  penitus  adprobari."    (=  II.) 

A  Firmico  Materno3)  ,quodsi'  frequentissime 4)  usur- 
patur  (in  math.  libris),  atque  eodera  fere  modo  quo  ,si  vero4 
compositio.  Cf. 

I  p.  104,  1  „Faciet  enim,  si  sic  fuerit  collocatus,  para- 
lyticos  ....  Quodsi  sic  Saturno  posito  ab  eo  recedens 
Luna  Marti  se  coniunxerit,  in  nocturnis  scilicet  genituris, 
faciet  insanos  lunaticos  melancholicos  languidos.  Quodsi 
sic  Saturnus  constitutus  in  nocturna  genitura  in  extremo 
cornu  deficientis  Lunae  haeserit,  facit  thisicos." 

1)  Haase  1.  c.   cf.  XIV  1,  22;  XIV  1,  29. 

2)  ed.  Reifferscheid. 

8)  ed.  Kroll-Skutsch-Ziegler. 

4)  v.  indicem  a  Krollio-Zieglero  curat.  p.  512. 

II  p.  232, 15  „Hoc  si  Lunae  contigerit,  matrem  prius 
dicimus  interire.  Si  vero  his  sic  ut  diximus  ordinatis 
Mars  Saturnum  quadrata  radiatione  respiciat,  pater  bio- 
thanatus  iussu  vel  ira  principis  interibit.  Si  vero  his  sic 
sicut  diximus  ordinatis  Juppiter  in  cardiuibus  fuerit  inventus, 
patris  infortunia  mitigantur." 

Apud  Charisium  ,quodsi'  perraro  exstat.  Cf. 

Instit.  Gram.  Lib.  I  p.  75,  2. 

Apud  Vegetium  Renatum  persaepe  invenitur  (in  ep. 
rei  mil.  locis  23:  cf.  Langii  ind.)  Cf. 
p.  67,  2.    (  =  II.) 

Apud  Marcellum  Empiricum1)  coniunctionem  saepe 
inveni:  p.  44,  18;  46,4;  67,29;  68,16;  68,20;  68,42. 
Cf.  68,16.    (=  I.) 

Atque  ut  breviter  comprehendamus,  quae  fuerit  vis 
coniunctionis  apud  scriptores,  qui  post  Ciceronem  fuerunt; 
ubique  eadem  fere  vis  apparet  quae  apud  illum  auctorem 
nonnullis  locis2)  exceptis,  quibus  ,quodsi'  similiter  ac  ,sivero' 
rem  maiorem  praecedenti  opponit.  Duobus  autem  locis3) 
fortasse  vis  causalis  invenitur. 

C. 

Qualis  fuerit  ,quodsi'  coniunctionis  vis  apud  poetas 

1. 

aureae  quae  vocatur  latinitatis. 

Usu  ,quodsi'  coniunctionis  apud  soluti  sermonis  scriptores 
a  Cicerone  usque  ad  quarti  saeculi  finem  tractato  reliquum 
est,  ut  pauca  dicamus  de  poetis;  ac  primum  exponamus, 
qualis  fuerit  vis  atque  usus  coniunctionis  in  aurea  latinitate  qu.d. 

Meminerimus  qualis  apud  Plautum  Terentiumque  usus 
coniunctionis  fuerit.  Hoc  tempore  ,quodsi'  ita  usurpatum 
est,  ut  enuntiationes  sive  maiore  vi  (vi  adversativa)  sive 
minore  vi  (vi  discretiva)  opponeret. 


')  ed.  Max.  Niedermann,  Lps.  1916. 

*)  in  Petronii  et  Taciti  scriptis. 

3)  Caes.  b.  G.  I  20,  3  et  Vitr.  p.  6,  10. 

Jam  postquam  ,quodsi'  per  centum  fere  annos  evanuit, 
in  aurea  latinitate  qu.  d.  prolata  est  in  lucem  a 

Lucretio1),  qui  hac  coniunctione  frequenter  usus  est 
29ies  enim  invenitur,  semper  in  versus  initio  (exceptis 
duobus  locis.2) 

Omnibus  fere  locis  vim  adversativam 3)  sive  oppositivam 
invenias:  I  180,  213,  234,  391,  410,  665,  904;  II  47, 
225,  772,  924,  931,  985;  III  539,  612,  698,  722,  748,  819; 
V  338,  1117;  VI  387. 

Ac  saepe  (sequente  particula  ,forte')  dubitationem  sive 
dissensionem  introducit: 

I  391  „quodsi  forte  aliquis  putat";  I  665  „quodsi  forte 
credunt";  II  225  „quodsi  forte  aliquis  credit";  II  924 
„quodsi  forte";  II  931  „quodsi  forte  aliquis  dicet". 
III  533  „quodsi  forte  putas";  III  698  „quodsi  forte  putas"; 
III  722  „quodsi  forte  credis". 

In  argumentatione  invenitur    (=  Ia): 
III  714  „Semina  praeterea  linquuntur  necne  animai 

corpore  in  exanimo?  quodsi  linquuntur  et  insunt, 
haud  erit  ut  merito  immortalis  possit  haberi, 
partibus  amissis  quoniam  libata  recessit." 

Catullus  coniunctionem  quater  adhibuit: 

14, 8  (=11);  15,14(=Ia);  42, 16  (=  I);  64, 228  (=  II). 

Apud  Tibullum  illa  coniunctio  quater  invenitur  (in 
versus  initio) ;  ac  vim  adversativam  cognoscere!  licet : 
I  3,  53;  II  6,7;  IV  5,11. 

Cf.  I  3,49 

„Nunc  Jove  sub  domino  caedes  et  vulnera  semper, 
nunc  mare,  nunc  leti  multa  reperta  viast. 
(51)  Parce,  pater.  timidum  non  me  periuria  terrent, 
non  dicta  in  sanctos  inpia  verba  deos. 

l)  ed.  C.  Bailey,  Oxon.  1911. 
a)  cf.  p.  30  h.  d. 

*)  Aliter  Forbiger  ad  Lucr.  I  222  „Scilicet  admodum  frequens 
est  Lucretio  hic  usus  accusativi  absoluti  pronominum  ,quod'  ,hoc' 
,id'  pro  qua,  hac,  ea  ratione  positi,  quo  transitus  ab  una  ad 
alteram  sententiam  ita  efficiatur,  ut  simul  ipsas  sententias  arctius 
inter  se  cohaerere  clarius  iudicetur". 

(53)  Quodsi  fatales  iam  nunc  explevimus  annos, 
fac  lapis  inscriptis  stet  super  ossa  notis: 
,Hic  iacet  inmiti  consumptus  morte  Tibullus, 
Messalam  terra  dum  sequiturque  mari.' 
ad  h.  1.    cf.  Elter  (Rh.  Mus.  61  p.  267):   „ohne  Frage 
wird  mit  ,quodsi'   aus  bestimmten  Voraussetzungen  eine 
SchluBfolgerung  gezogen . . .  es  kann  nur  heiBen  ,wenn  also', 
,wenn  denn'",1)  „V.  51  weiB  Tibull,  daB  er  bestimmt  sterben 
muB."    Sed  brevi  ante  Jovem  orat  atque  obsecrat,  ut  sibi 
parcatur!   Cui  sententiae  v.  53  opponitur.  (ad  v.  51  cf.  v.  4 
„abstineas  avidas,  Mors  precor  atra,  manus.")    Hoc  etiam 
Elter  sentire  videtur:  „Aber  vorher  geht  ,parce  .  .  .  deos4,  die 
Bitte  an  Juppiter,  seiner  zu  schonen;  da  sollte  man  doch 
erwarten,  er  wtirde  fortfahren  mit  ,si  tamen'  (!),  uicht  mit 
,quodsi'." 

Vis  discretiva  apparet  IV  1,  201. 

Propertius2)  praebet  coniunctionem  locis  19  (semper 
in  versus  principio). 

Vis  adversativa  sive  oppositiva  apparet: 

I  1,37;  II  7,  15;  II  14,  31;  II  26,  13       =  II 

I  5,9;  II  10,5;  II  20,19;  III  16,21         =  Ila  cf. 

I  1,37    (=  II): 

„Hoc  moneo,  vitate  malum:  sua  quemque  moretur 
Cura,  neque  assueto  mutet  amore  locum. 

Quodsi  quis  monitis  tardas  adverterit  aures, 
Heu  referet  quanto  verba  dolore  mea!u 

II  10,5    (=  Ila): 

„Jam  libet  et  fortes  memorare  ad  proelia  turmas, 
Et  Romana  mei  dicere  castra  ducis. 

Quodsi  deficiaut  vires,  audacia  certe 
Laus  erit;  in  magnis  et  voluisse  sat  est." 

l)  Quod  Elter  (p.  278)  ,quodsi'  coniunctionem  non  usurpari 
nisi  vi  consecutiva  sive  discretiva  opinatur,  valde  errat.  Nam 
me  demonstraturum  esse  spero  praeter  hanc  vim  vim  adversativam 
inde  a  Terentio  usque  ad  infimae  latinitatis  tempora  persaepe 
inveniri. 

ed.  C.  Hosius,  Lps.  1911. 

,Quodsi  forte'  copulatio,  quam  Lucretius  valde  amavitr 
etiam  in  Properti  carminibus  interdum  invenitur: 
I  5,  9;  II  14,31;  II  26,13. 
Vim  discretivam  cognoscere  licet: 

I  5,  25;  III  6,41;  III  17,  13.     (=  I.) 

Saepius  autem  vis  conseeutiva  invenitur,  quam  apud 
Lucretium  uno  tantum  loco  cognovimus: 

II  15,17;  II  15,37;  II  20,19;  II  24, 5; II  30,31; 
II  32,61;  III  7,43;  III  14,33.  Cf. 

II  15,11  sequ.: 

„non  iuvat  in  caeco  Venerem  corrumpere  motu: 
si  nescis,  oculi  sunt  in  amore  duces: 
ipse  Paris  nuda  fertur  periisse  Lacaena, 
cum  Menelaeo  surgeret  e  thalamo: 
nudus  et  Endymion  Phoebi  cepisse  sororem 
dicitur  et  nudae  concubuisse  deae. 
2)  quodsi  pertendens  animo  vestita  cubaris, 
scissa  veste  meas  experiere  manus." 
Vergilius  coniunctionem  quinquies  adhibuit,  ac  ter  m 
versus  iuitio:  Aen.  6,  133;  11,  357;  11,  434,  duobus  autem 
locis  medio  in  versu  (cf.  p.  30):  Aen.  7,  310;  11,  166. 
Ubique  vis  adv.  sive  opp.  apparet. 
In  Ciri  ,quodsi'  ter  invenitur  (in  versus  initio): 
12,  241,  333.    cf.  237  sequ.    (=  II.) 
Horatius  coniunctione  varie  ac  frequenter  usus  est  (in 
carm.  bis;  in  epod.  ter;  in  serm.  uno  tantum  loco;  in  ep.  locis  9), 
ac  semel  ,quodsi'  medio  in  versu  invenitur:  ep.  I  2,  70, 
quattuor  autem  locis  in  versus  fine:  ep.  I  3,  25;  19,11» 
119,17;  111,241  (cf.  p.  30). 
Vis  discretiva  apparet: 

epod.  10,  21;  11,  15;  S  II  4,  6;  ep.  I  2,  70;  I  7,  10; 
I  20,  9;  II  1,  90;  II  1,  241. 


»)  ad  h.  1.  cf.  Jacoby,  Rh.  Mus.  69,  p.  435  sequ.,  442. 
2)  Rothsteiu  ad  h.  1.:  „mit  quodsi  wird  die  Folgerung  aus 
deu  eben  angefiihrten  Beispielen  gezogen." 

Vim  consecutivam  invenias:  c.  III  1,  41;  ep.  I  9,  11.  cf. 
<;.  III 1,  37  sequ.1) 

„sed  Timor  et  Minae 
scandunt  eodem,  quo  dominus,  neque 
decedit  aerata  triremi  [et] 

post  equitem  sedet  atra  Cura. 
quodsi  dolentem  nec  Phrygius  lapis 
nec  purpurarum  sidere  clarior 
delenit  usus  nec  Falerna 

vitis  Achaemeniumque  costum, 
cur  invidendis  postibus  et  novo 
sublime  ritu  moliar  atrium?" 
His  autem  locis  ,quodsi'  rem  graviorem  introducit: 
c.  1  1,  35;  epod.  2,  39;  ep.  1  3,  25;  I  19,  17, 
e  quibus   elucet  Horatium  nonnunquam  ,quodsi'  con- 
iunctioni  eandem  vim  usumque  dedisse,  quem  Cicero  tribuit 
,si  vero'  compositioni.  (Eundem  .quodsi'  coniunctionis  usum 
iam  apud  Petronium  et  Tacitum  (p.  22,  23)  intelleximus.)  Cf. 
c.  I  1,29  sequ. 

„me  doctarum  ederae  praemia  frontium 
dis  miscent  superis;  me  gelidum  nemus 
Nympharumque  leves  cum  Satyris  chori 
secernunt  populo,  si  neque  tibias 
Euterpe  cohibet  nec  Polyhymnia 
Lesboum  refugit  tendere  barbiton; 
quodsi  me  lyricis  vatibus  inseres, 
sublimi  feriam  sidera  vertice." 
(ad  h.  1.  Menge,  Repet.  d.  lat.  Synt.10  §  264  adn.  2: 
„wenn  vollends"). 

Uno  tantum  loco  ,quodsi  forte'  copulationem  cognoscere 
licet,  quam  apud  Lucretium  et  Propertium  multo  saepius 
invenimus: 

ep.  I  1,  70  „quodsi  me  populus  Romanus  forte  roget" 
Apud  Ovidium  ,quodsi*  perraro  exstat.  Cf. 
met.  V  416.    (=  I.) 


l)  hoc  loco  enthymema  qu.  d.  cognoscas:  cf.  p.  17.  h.  d. 

Atque  ut  coniunctionis  ,quodsi'  apud  huius  aetatis  poetas^ 
usum  complectamur:  Lucretius,  Propertius,  Horatius  hane" 
coniunctionem  amaverunt;  a  Lucretio  ,quodsi'  uno  tantum 
loco  in  ratiocinatione  adhibetur,  plurimis  autem  locis  vis 
adversativa  sive  oppositiva  apparet;  apud  Propertium  ,quodsi' 
plerumque  in  ratiocinatione  invenitur;  Horatius  bac  coniunc- 
tione  nonnunquam  eodem  fere  modo  usus  est,  quo  Cicero 
,si  vero'  compositionem  adhibuit.  Saepe  apud  Lucretium 
et  Propertium  (apud  Horatium  uno  tantum  loco)  ,quodsi' 
coniunctio  sequente  particula  ,forte'  dissensioaem  sive 
dubitationem  inducit. 

Maxime  interest,  quem  in  versu  locum  obtineat 
,quodsi'  coniunctio.  Poetae  dactylici  qu.  d.  plerumque 
hanc  coniunctionem  in  versus  principio  posuerunt,  cum 
hic  locus  enuntiati  principium  ferat.  (Medio  quidem 
in  versu,  sed  in  enuntiati  principio  exstat 

apud  Lucretium:  III  612  in  thesi  secundi  pedis 

III  714  in  thesi  tertii  pedis 
apud  Vergilium:  Aen.  7,  310  in  thesi  tertii  pedis 
Aen.  11, 166  in  thesi  tertii  pedis 
apud  Horatium:   semel:  ep.  1 2,70in  thesi  secundi  pedis, 
quattuor  autem  epistularum  locis  in  versus  fine: 
I  3,  25;  I  9,  11;  I  19,  17;  II  1,  241; 
apud  Ovidium:  met.  V  416  in  thesi  tertii  pedis.) 
Interdum  ,quod'  a  ,si*  separatur :   ,mihi'  pronomen  metri 
causa  interponitur:  Prop.  II  15, 37;  III  6, 41  (cf.  Ter.  Hec.  249 
„Quod  tu  si  idem  faceres");  Cat.  64,  228  („quod  tibi  sia); 
Tib.  IV  1,201. 

2. 

Qualis  fuerit  ,quodsi*  coniunctionis  usus 
post  Ovidium  usque  ad  quinti  saeculi  initium. 

Nunc  videamus,  quomodo  poetae,  qui  post  Ovidium 
fuerunt,  ,quodsi'  coniunctione  usi  sint.  Ac  primus  Ger- 
manicus  (in  Arateis)  coniunctionem  bis  adhibuit  (in  versus- 
initio): 

405  sequ.    (=  II): 

„tum  mihi  siccentur  substricta  cornua  velo 
et  rigidi  emittant  flatus  per  inane  rudentes. 
quodsi  deprensae  turbavit  lintea  puppis 
incubuitque  sinu  laxo,  vel  mergitur  undis 
prona  ratis  sorbetque  inimicum  Nerea  prora." 

cf.  Arat.  Phain.  420  sequ. 

Cum  Germ.  582    cf.  Arat.  563. 

His  igitur  locis,  quibus  Graeca  conservata  sunt,  vetus 
interpres  ,s!  §sf  atque  ,axap  ei*  copulationes  vertit  ,quodsi* 
coniunctione.  Etiam  in  Glossis  Latino-Graecis  [Goetz  II 168, 2] 
,quodsi*  Graeco  sl  Se  respondet.1) 

In  Priapeorum  libro  (ed.  Buecheler3)  ,quodsi'  non- 
nunquam  exstat: 

28,4;  35,  3;  36,10.    (=  I.) 

Apud  Lucanum  ,quodsi'  raro  exstat.  Cf.  Phars.  I  33  sequ. 
(=  II). 

In  carmine,  quod  Aetna  inscribitur,  plerumque  vim 
adversativam  sive  oppos.  cognoscere  licet;  155,  307,  330, 
349,  492,  537.    (=  II.) 

Ac  ter  ,quod  si  forte'  copulatio  invenitur  (quam  Lucretius 
valde  amavit,  ut  supra  p.  26  commemoravimus:  307, 330, 492. 

Uno  tantum  loco  ,quodsi'  in  ratiocinatione  invenitur:  132. 

Similiter  igitur  auctor  huius  carminis  ,quodsi'  coniunctionem 
adhibuit  ac  Lucretius. 

Martialis  hac  coniunctione  raro  usus  est,  cf.  II  8,  5 
=  si  tamen  (II).    cf.  etiam  III  93,23.  (=  1.) 

Apud  Juvenalem  ,quodsi'  perraro  exstat,  cf.  sat.  2, 43. 
(=  Ia.) 

Jam  postquam  ,quodsi'  per  ducentos  fere  annos  evanuit, 
in  posteriore  latinitate  in  novam  vitam  vocatur. 

Avienus  coniunctione  non  usus  est  nisi  II  1691:  (=  I.) 

*)  Idem  cognoscas  in  Evang.  sec.  Matth.  5,  29:  „quodsi  oculus 
tuus  dexter  scandalizat  te,  erue  eum"  =  „ei  8e  .  .  .  .  axavSaXiCet  oe", 
Plurimis  autem  Vulgatae  locis  ,ei  §1*  compositioni  respondet  ,si 
autem'  copulatio:  cf.  Matth.  18,  8  „Si  autem  manus  tua  vel  pes 
scandalizat  te"  =  „el  81 '  4j  %  t  .  . .  oxavSaXiCst." 

Apud  Ausonium  ,quodsi'  norinunquam  invenitur,  velut 
Mos.  345 :  in  versus  principio 
Mos.  374 :  in  thesi  tertii  pedis 
Claudianus  praebet  coniunctionem  novies,  ac  semper 
in  versus  initio. 

Plerumque  vis  advers.  sive  oppos.  apparet:  Rufin.  II  164; 
c.  m.  22,  50;  26,  95.    Rapt.  Pros.  III  104;  III  305.  (=  II.) 
Vim  discretivam  invenias :  Rapt.  Pros.  III  55. 
In  ratiocinatione  ,quodsi'  usurpatur: 

c.  m.  9,44;  17,37;  30.34.    (=  I  a.) 
In  Commodiani    carminibus   ,quodsi'    ter  invenitur 
(vi  adv.  =  II):  instr.  I  25,  7    c.  ap.  581,  720.  Cf. 

c.  apol.  719  „Quando  pater  gaudet,  cum  sit  bonus  filius  illi; 

Quodsi  malus  fuerit,  execretur  odio  natum." 
Respicientibus  nobis,  qualis  fuerit  ,quodsi'  coniunctionis 
usus  apud  poetas,  qui  post  Ovidium  fuerunt,  apparet  eundem 
fere  esse  quem  in  aurea  quae  vocatur  latinitate. 

Si  summam  facimus,  de  usu  atque  vi  coniunctionis 
,'quodsi'  iudicabimus  ita: 
I. 
a. 

In  prisca  latinitate 
illa  coniunctio  perraro  invenitur:  apud  Plautum  uno  tantum 
loco,  apud  Terentium  iam  decies,  apud  Accium  semel. 

b. 

In  aurea  qu.  d.  latinitate 
increbrescit,  ac  maxime  apud  scriptores  soluti  sermonis 
invenitur. 

Frequentissime  a  Cicerone  usurpatur  (plus  300ies, 
orat.  166ies,  philos.  116ies,  epist.  saepe,  multo  rarius  in 
rhetoricis);  saepe  a  Caesare  (orationum  locis  11),  Sallustio 
(septies);  perraro  obviam  fit  apud  Qu.  Ciceronem,  auctores 
belli  Africani  et  belli  Alexandrini,  Cornelium  Nepotem, 
Varronem,  Livium. 

Inter  poetas  hanc  coniunctionem  valde  amaverunt: 
Lucretius  (23ies),  Propertius  (19ie8),  Horatius  (15ie8,  imprimis 

in  epistulis);  raro  obviam  fit  apud  Catullum,  Tibullum, 
Vergilium,  Ciris  auctorem,  Ovidium. 

c. 

Inde  a  Livio 

,quodsi*  paulo  rarius  invenitur;  perraro  apparet  apud 
Velleium,  Senecam  philos.,  Plinium  maiorem,  Quintilianum, 
Plinium  minorem,  Suetonium,  Justinum,  Censorinum,  Flavium 
Vopiscum,  Charisium; 

saepius  ,quodsi'  obviam  fit  apud  Vitruvium  (8ies),  Celsum, 
Curtium  (7ies),  Petronium  (9ies),  Tacitum  (21ies),  Frontonem, 
Apuleium,  Gellium,Arnobium,  Lactantium,FirmicumMaternum, 
Vegetium  Renatum,  Marcellum  Empiricum. 

Reliquum  est,  ut  pauca  de  poetarum  usu  dicamus. 
Coniunctione  perraro  usi  sunt:  Germanicus  (bis),  Priapeorum 
auctores,  Lucanus,  Martialis,  Juvenalis,  Avienus,  Ausonius, 
Commodianus  (ter);  paulo  saepius  Aetnae  auctor  (septies) 
et  Claudianus  (novies). 

II. 

,Quodsi'  coniunctio  enuntiationes  opponit;  ac 

I  minore  vi  opponendi 

1.  aut  aliam  rem  ab  alia  distinguit,1) 

2.  aut  rem  graviorem  praecedenti  adiungit;2) 

Ia  in  ratiocinatione  autem  conclusionem  qu.  d.  addit  et 
ex  antedictis  aliud  consequens  deducit.8) 

II  Maiore  vi  alteram  sententiam  praecedenti  ita  opponit 
ut  id,  quod  praecedit,  tollatur  sive  reiciatur;4) 

II  a  imprimis  in  argumentatione  non  respondere  rationem 
consequentiae  designat.5) 
(Duobus  locis  fortasse  causam  inducit.6) 

*)  A  Plauto  usque  ad  infimae  latinitatis  tempora. 

2)  Apud  Horatium,  Petronium,  Tacitum. 

3)  Inde  a  Cicerone. 

4)  A  prisca  latinitate  usque  ad  infimam  latinitatem. 

5)  A  Cicerone  usque  ad  Plinium  minorem. 

6)  Caes.  b.  G.  I  20,  3  et  Vitr.  p.  6,  10. 

Index  scriptorum  qui  tractantur. 

Cap.  III. 
Adversus. 

Libri,  qui  mihi  usui  fuerunt: 
Handii  Turs.  I  p.  178  sequ.,  Reissinger  1897  p.  53. 
Fr.  Pradel,  „De  praepositionum  in  prisca  latinitate  vi 
atque  usu",  Lps.  1901  p.  484.  Schmalz,  Antibarbarus  s.  v. 
Thesaurus  1.  lat.  s.  v.  Kuhner-Stegmann  I  p.  315  sequ., 
p.  537,  2,  p.  575  sequ.  Brugmann,  I.  F.  XXVII  p.  234, 
241  sequ. 

,adversus*  proprie  nominativum  singularis  masculini 
generis  participii  perfecti  passivi  esse  iam  veteres  gram- 
matici  intellexerunt : 

Priscian.  p.  1015  (15,  4,  23)  ^adversus'  quoque,  quod 
etiam  nominativus  est,  quomodo  ^nullus*  pro  jinmime'." 
Cf.  etiam 

Ursin.  Institut.  7,  7  p.  1048  „adversus  igitur  prima  flicet 
participium  fuit  ab  ,adverto'." 

Baumgart.-Crus.  in  Clavi  Sueton.  p.  113  „proprie  ipsum 
est  participium,  quod  paulatim  flecti  desiit." 

Ille  nominativus  ita  paulatim  obriguit,  ut'  non  iam  pro 
adiectivo  sed  pro  adverbio  vel  praepositione  haberetur: 
I  servus  domino  adversus  constitit. 
cf.  Caes.b.G.IIl  14,2„naves  nostris  adversae  constiterunt." 

II   servi  domino  adversus  constiterunt. 
cf.  Nep.  XVI  1,  3  „qui  adversus  resistere  auderent." 
Plaut.  Trin.  724  „capturum  spolia  ibi  illum  qui  [meo] 
ero  adversus  venerit." 

III  a  servi  dominum  adversus  constiterunt. 
cf.  Nep.  Con.  2,  2  „hunc  adversus  Pharnabazus  habitus 
est  imperator."    Sil.  17,  361  „fila  sororum  adversus." 
III  b  servi  adversus  dominum  constiterunt. 
cf.  Liv.  VII  14, 9  „ut  adversus  montes  consisteret  hostis." 
Caes.  b.  c.  I  46,  1  „impetum  adversus  montem  in  cohortes 
faciunt." 

3* 

I. 

Primum  igitur  ,adversus*  verbi  advertendi  participii 
perfecti  passivi  nominativus  masculini  generis  fuit  (german. 
,zugewendet').  Hic  nominativus  inde  a  Plauto  usque  ad 
infimae  latinitatis  tempora  usitatus  est.1)  cf. 

Ps.  Sall.  rep.  I  3,  2  „neque  adversus  neque  ab  tergo 
tutus."    (Cic.  Mil.  29  :  „adversi  raedarium  occidunt") 

Afr.  45,  3  „contra  Caesarem  ....  adversus  armatusque 
consistam?" 

cum  dat: 

Heges.  IV  1,  5  „hosti  adversus  gradum  rettulit." 

(Caes.  b.  G.  III 14, 2  „naves . . .  nostris  adversae  constiterunt." 
b.  Alex.  14,  1  „adversasque  naves  hostibus  constituit." 
b.Alex.15, 6  „[naves]  semper  venientibus  adversae  occurrerunt.") 

Caes.  b.  G.  II  18,  2  „collis  nascebatur  adversus  huic  et 
contrarius." 

II. 

Deinde  participii  nominativus  masculini  generis  paulatim 
obriguit,  ut  hoc  vocabulo  utar;  nam  cum  verbis  quibusdam 
(,ire'  ,venire')  persaepe  ita  copulabatur,  ut  haec  copulatio 
paene  pro  composito  usurparetur  (cf.  Gloss.  adversus  milito 
avTtaTpaTsooum.) 

Atque  eo  facilius  obriguisse  videtur,  quod  ex  antiquissimis 
temporibus  adverbia  reperiebantur,  quae  in  easdem  litteras 
exierunt,  velut  ,intus',  ,subtus',  ,penitus',  ,funditus'.2) 

Jam  ,adversus'  adverbii  officio  fungebatur.3)  Sed  omnibus 
fere  locis  vis  primaria  apparet.  Nam  hoc  adverbium  dicitur 
de  iis,  qui  ore  fronte  facie  in  aliquem,  in  aliquam  partem 
vertuntur: 

J)  v.  Thes.  s.  v.  ,adverto'. 
a)  v.  Brugmann  p.  234. 

8)  Praeter  hanc  formam  forma  ,adversum',  quae  proprie  nom.- 
accus.  sg.  neutr.  gen.  eiusdern  participii  est,  similiter  ac  ,secundum' 
,aeternum'  ,demum'  ,parum*  (Neue  II8  p.  585  sequ.)  iam  ex 
vetustissimis  temporibus  adverbii  locum  tenet:  cf.  Brugmann  1.  c. 
De  s  et  m  finali:  Greef,  diss.  Gott.  1869  p.  39,  Ritschl  op.  II  262, 
Thes.  s.  v. 

A.  Ac  primum  quidem  de  motu  eorum : 

Most.  897  „at  tu  mecum  ....  ito  adversus."  Men.  487 
(saepe  de  servis  adversitoribus :  cf.  Donat.  ad  Ter.  Ad.  27), 

B.  deinde  de  derectione  (i.  qu.  ,ex  adverso'): 
Plaut.  Amph.  300.    Acc.  trag.  436. 

Vitr.  VI  4,  1  „sol  occidens  adversus  habens  splendorem." 

Cum  igitur  notio  directionis  motusque  in  aliquam  personam 
vel  rem  versus  adverbio  ,adversus4  comprehendatur,  fieri 
potuit,  ut  hoc  adverbium  etiam  in  malam  partem  usurparetur 
de  motu  infesto,  de  pugnando  sim.,  quamquam  semper  est 
tenendum  in  ipso  adverbio  nihil  inimici  inesse.  Cf. 

Plaut.  Trin.  724  „capturum  spolia  ibi  illum  qui  [meo] 
ero  adversus  venerit." 

Nep.  Ages.  4,  6  „a.  arma  tulerunt."    Liv.  XXVII  2,9: 

Vulg.  lev.  26,  24.  Translate:  Liv.  XXXIV  34,  1. 
Val.  Max.  VII  7,  2. 

Ex  ipsa  locali  notione  ea  quoque  exsistit,  qua  adverbium 
,adversus'  comparationi  rerum  inservit  pro  ,contra* : 

Vitr.  IX  1,  15  „necesse  erit  eas  (formicas)  contra  rotae 
versationem  nihilominus  adversus  itinera  perficere."  X  3,  3 
„non  in  imum  sed  adversus  in  altitudinem."  C.  I.  L. 
XIII  5708  II  4  „<quod>  ita  factum  non  fuerit  adversusve 
aliquit  factum  fuerit."1) 

III  a. 

Post  adverbium  jadversus*,  ubi  cum  nominibus  coniun- 
gebatur,  prae(post)positionis  vicibus  fungebatur.2)  Quod  eo 
modo  fiebat,  quo  multa  alia  adverbia  in  praepositionum  vim 


')  De  usu  adverbii  ,adversus'  cf.  etiam  p.  39  h.  d. 

*)  cf.  Brugmann  p.  241  „Die  Adverbia  auf  -vorsus  -versus 
sind  schon  genannt.  Bei  ihnen  bezweifelt  wohl  heute  niemand 
mehr  die  Entstehung  aus  dem  Nom.  Sing.  M.  Dazu  gehoren 
natiirlich  auch  die  vom  Adverbium  aus  weiterhin  zur  Praposition 
entwickelten  ,versus*  ,adversus'." 

abierunt.1)  Ac  sine  dubio  haec  praepositio  antiquissimis 
temporibus  post  nomina  posita  erat.2). 

Cuius  usus  residua  invenias  locis  his: 

Plaut.  Amph.750  „mirum  quiu  te  adversus  dicat",  Aul.690, 
Bacch.  137,698;  Pers.200,  Poen.400,  Rud.  1348:  apudPlautum 
igitur  septies,  postea  perraro:  Ter.  Phorm.  427,  Titin.  65, 
Nep.  IX  2,  2;  XIII  4,  3;  Sall.  lug.  101,  8;  H.  2,  71;  Hor. 
ep.  I,  75  Dict.  2,  13.  12.  3,  5.  4,  3  Heges.  I  1,  3.  V  4,  4  Schol. 
Cic.  Gr.  444, 44,  atque  omnibus  locis  pronominibus  postponitur; 
uno  tantum  loco  (in  latinitate  posteriore)  post  substantivum 
invenitur:  Sil.  17,  361  „nil  fila  sororum  adversus  posco." 

Illb. 

Postremo  ,adversus'  praepositio  nominibus  praemissa  est: 

Vitr.  VIII  6,  5  „cum  venerit  aqua  adversus  clivum." 
Sen.  nat.  II  1,  5  „quomodo  terra  adversus  sidera  caelumque 
posita  sit."  Plin.  n.  h.  3,  87  „promunturium  Pelorum  .  .  . . 
adversus  Scyllam  vergens  in  Italiam." 

Sed  mitto  deviatqueusupraepositionisaccuratiusdisputare, 
quoniam  multi  viri  docti  hanc  rem  copiose  tractaverunt.3) 

Nunc  explicabo,  quo  tempore  ,adversus'  (nomin.  partic.) 
quasi  obriguerit.  Atque  iam  antiquis  temporibus  casum  non 
intellectum  esse  ex  hoc  XII.  tabularum  fragmento  dilucide 
perspicias: 

Cic.  off.  I  37  „Indicant  duodecim  tabulae:  ,adversus 
hostem  aeterna  auctoritas.' u  Sed  postea  primariam  vim 
interdum  intellectam  esse  (praesertim  cum  praeter  adverbium 
et  praepositionem  nominativus  participii  usque  ad  infimae 
latinitatis  tempora  (v.  p.  36)  saepe  usurparetur),  fortasse  ex 

*)  Omnes  fere  praepositiones  initio  nihil  aliud  quam  adverbia 
localia  fuisse  praeclare  docuerunt  C.  Wittmann,  Schweinfurt  1840. 
Gra&mann,  Ursprung  der  Prapositionen  im  Idg,  K  Z  23,  559  sequ. 
Egregie  Brugmann  „Grundri6"  II  2  2. 

2)  De  postpositione  praepositionum  cf.  Degering,  „Beitrage 
zur  historischen  Syntax  der  lateinischen  Sprache",  Erlangen  1893, 
Brugmann  „Grundri£"  II  2  2  p.  778. 

3)  cf.  Hand.  Turs.;  Greef  „De  praepositionum  usu  apud 
Tacitum"  diss.  Gott.  1869  p.  39  sequ.,  Pradel  p.  484,  Thes.  s.  v. 
Kiihner-Stegm.  II  1  p.  537  sequ. 

illo  loco  Catulliano  (c.  51,  3)  colligas:  „qui  sedens  adversus 
identidem  te  spectat  et  audit."  Nam  hic  ,adversus<  Graeco 
jivavxtoc*  respondet.  Cf. 

Cels.  3,  6,  8  „ob  quam  causam  medicus  neque  in  tenebria 
neque  a  capite  aegri  debet  residere,  sed  illustri  loco  adversus 
eum,  ut  omnes  notas  ex  vultu  quoque  cubantis  perspiciat." 

Ac  participium  ,adversus*  primum  in  adverbii  vim  abisse 
et  praepositionem  ab  ipso  adverbio  profectam  esse  ex  veterum 
quoque  scriptorum  ratione  elucere  mihi  videtur.  Apud 
Plautum  enim  adverbium  locis  28  invenitur  (praepos.  locis  35), 
apud  Terentium  autem  adverbium  iam  uno  tantum  loco 
obviam  fit  (praepos.  sexies),  apud  Catonem  adverbium  deest 
(praepositio  autem  saepe  exstat).  [Inde  a  Catone  adverbium 
perraro1)  usurpatur:  Apud  Livium  ter,  Vitr.  ter,  C.  I.  L.  XIII 
5708  II  4,  Val.  Max.  semel,  Sen.  semel,  Dict.  quater,  Vulg. 
lev.  semel;  praepositio  autem  usque  ad  infiraae  latinitatis 
tempora  creberrime  invenitur.] 

Appendix. 

Quoniam  consideravimus,  quomodo  voces  ,pondo'  ,quodsi* 
^adversus'  quasi  obriguerint,  nobis  in  animo  est  cetera  in- 
declinabilia,  quae  initio  nominum  vel  pronominum  casus 
fuerunt,  enumerare.  Atque  ordiamur  ab  iis  indeclinabilibus, 
quae  olim 

Nominativi 

fuerunt. 

.  J     .  \  I. 

Adiectiva  (vel  participia),  quae  propterea  quod  a  sub- 
stantivis,  quibus  attributa  erant,  paulatim  seiungebantur  et 
cum  verbis  copulabantur,  in  adverbiorum  vim  abierunt.2) 

Hoc  eo  modo  fiebat,  quo  ,adversus'  (nominat.  participii) 
in  adverbii  vim  abiit. 


x)  falso  Friedrich  ad  Cat.  51,  3  „Entscheidend  ist,  dafi  ,contra' 
auch  sonst  als  Adverb  vorkommt,  aber  ,adversus'  nie." 

2)  cf.  K.  Brugmann  „Adverbia  aus  dem  maskulinischen  Nomi- 
nativus  Singularis  pradikativer  Adjektiva".  I.  F.  XXVII  p.  233  sequ. 

a. 

versus 

,gewendet',  verbi  vertendi  partic.  perf.  cf.  Neue  II* 
p.  780  sequ.    (Stolz-)Schmalz  Lat.  Gramm.4 

exadversus:  Neue  II3  p.  770,  Hamp  Arch.  V  p.  348 
prorsus  ex  *pro-uorsos 

rursus  ex  *re- uorsos,  cf.  Sommer  Hdb.  p.  158. 
b. 

varicus. 

Apud  Ovidium  adiectivum  ,varicus*  invenitur: 
a.  a.  303  „illa  velut  coniunx  Umbri  rubicunda  mariti 
ambulat  ingentis.  varica  fertque  gradus." 

Uno  tantum  loco,  Apul.  Met.  1,  13,  adverbii  locum  tenet: 
„his  editis  <antequam>  abeant  remoto  grabattulo  varicu» 
super  faciem  meam  residentes  vesicam  exonerant." 

De  hoc  vocabulo  cf.  Delbriick  Grdr.  3,  628,  Vanicek  56> 
Brugmann  I.  F.  27,  242. 

c. 

deinceps. 

ex * deinde-  capo-s :  Vanicek 49,  Brugmann  Grdr.  II 2 2  p.  107 . 

Hanc  formam  olim  adiectivum  fuisse  docet 

Fest.  p.  75  „deincipem  antiqui  dicebant  proximo  quemque 
captum,  ut  principem  primum  captum."  Cf.  p.  71  „deinceps 
qui  deinde  coepit,  ut  princeps  qui  primum  coepit.tt 

Huius  rei  vel  illustrissimum  exemplum  iuvenias  hoc 
legis  repetund.  loco  (C.  I.  L.  1198)  72  „iudex  deinceps  faciat 
pr<incipe  cessante,  item  quaestor>.tt 

Inde  a  Varrone  hic  nominativus  adverbii  vim  obtinuit.  Cf. 

Varr.  1.  L.  5,  75  „haec  deinceps  videamus.tt 

Colum.  I  6, 21  „circa  villam  deinceps  haec  esse  oportebit.tt 

Ab  Apuleio,  qui  primarium  huius  vocabuli  usum  cogno- 
visse  videtur,  adiectivum  male  novatum  est  ad  vocabulorum 
,praeceps*  ,anceps4  analogiam: 

Apul.  flor.  16  p.  64  „sine  intermissione  deincipite  die 
perlecturum.  postridie . . .  ingens  hominum  frequentia  convenere.tt 

Similiter  adiectivum 
praeceps  (,kopftiber()  obriguit;  nam  in  posteriore  latinitate 
adverbii  loco  usurpabatur,  velut 

Tac.  ann.  6,  17  „praeceps  in  exilium  acti."  Cf. 
C.  F.  W.  Muller,  Synt,  des  Nom.  u.  Akk.  p.  85, 
K.  Brugmann  I.  F.  XXVII  p.  250. 

recens. 
Adiectivum  cognoscas: 

Varr.  R.  R.  III 12,  4  „fit  enim  saepe,  cum  habent  catulos 
recentes.u  Caes.  b.  G.  1,  14  „num  etiam  recentium  iniuriarum 
memoriam  deponere  posse?" 

Sed  iam  apud  Plautum  adverbium  invenitur: 

Cist.  136,  „puerum  recens  natuin".  Ac  plerumque 
participio  perfecti  passivi  copulabatur:  (v.  Wolfflin,  Rh. 
Mus.  XXXVII  112,  Neue  II3  592)  velut 

Verg.  Georg.  3,  155  „sole  recens  orto."    Ad.  h.  1.  cf. 

Prisc.  XVII  10,  69  „nec  mirum,  eandem  vocem  mutatione 
significationis  ad  aliam  speciem  transire,  cum  soleat  diversa 
significatio  easdem  voces  etiam  ad  alias  partes  transferre, 
ut  nomina  in  adverbia:  ,sole  recens  orto*  pro  ,recenter*. 

Hoc  adiectivum  eo  facilius  obriguisse  videtur,  quod  ex 
antiquissimis  temporibus  adverbia  exstabant,  quae  in  easdem 
litteras  exierunt,  velut  totiens,  quotiens. 

Fortasse  etiam  hae  formae  huc  referendae  sunt : 
trans 

verbi  (in-)  trandi  partic.  praesentis:   Thielmann,  A.  1.  L. 
IV  247,  358.    Lindsay-Nohl  683,  Walde  s.  v. 
secus 

*sequus,  nominativus  masc.  gen.  participii  perfecti : 

Brugmann,  Ind.  Anz.  XXII  9,  Walde  s.  v.,  Hermann 
Berl.Phil.Woch.  1915,  1608. 
damnas. 

e  jdamnatu-s*  (per  syncopam),  si  vera  sunt,  quae  F.  Muller 
Izn.  affert  (Glotta  IX  1918  p.  183  sequ.)  contra  Brugmannum, 
qui  I.  F.  XXXIV  397  sequ.  ,damnas'  substantivum  aeque 
ac  satiatis  quietis  nomina  formatum  explicat. 

Hunc  nominativum  singularis  plane  obriguisse  ex  his 
exemplis  apparet: 

Scaev.  Dig.  32,  34  §  1  „Titio  filio  meo  nomina  ex 
calendario,  quae  elegerit  filius  meus  sibi,  viginti  dare  damnas 
suuto  sine  dolo  malo." 

Paul.  Dig.  30,  122  §  1  „Lucius  Titius  et  Gaius  Seius 
Publio  Maevio  decem  dare  damnas  sunto." 

II. 

Deinceps  dicatur  de  substantivis,  quae,  cum  per  verbi 
ellipsin  usurparentur,  paulatim  ita  obriguerunt,  ut  in  adver- 
biorum  vim   abirent.     Grammatici1)    haec  adverbia  suo 
vocabulo  ,enuntiationum  fragmenta'  nominant. 
fors 

(cf.  ,forsit'  ex  fors  sit  et  .forsitan'  ex  fors  sit  an). 
Illum  substantivum  adverbii2)  vicibus  functum  esse  ex 
his  exemplis  cognoscas: 
Verg.  Aen.  12,  183: 

„cesserit  Ausonio  si  fors  victoria  Turno, 
convenit  Euandri  victos  discedere  ad  urbem/' 
i.  e. :   si  victoria  Turno  cesserit,  —  fors  sit  — ,  convenit 
discedere  „wenn  der  Sieg  dem  Turnus  zufallt,  —  es  konnte 
der  Zufall  ergeben  — ,  mtissen  wir  weichen."  Cf. 

Aen.  5,  232  sequ.: 

„et  fors  aequatis  cepissent  praemia  rostris, 
ni  palmas  ponto  tendens  utrasque  Cloanthus 
fudissetque  preces  divosque  in  vota  vocasset." 
Cf.  etiam  Val.  Flacc.  3,665;  Tertull  ad  uxor.  2,  2, 
egregie  Hand.  Turs.  II  s.  v. 
v  verum.8) 
Pristinam  vim  invenias: 
Plaut.  Poen.  402  sequ. 

„nam  detinet  nos  de  nostro  negotio. 

Verum  (scil.  est)  .etiam  tibi  hanc  amittam  noxiam  unarn." 


»)  velut  K.  Brugmann,  I.  F.  XXVII  p.  252. 
■)  Prisc.  p.  1015  (15, 4, 23)  „Similiter  fors,  quum  sit  nominativus, 
accipitur  pro  adverbio." 

s)  cf.  Kiihner-Stegm.  II  2  p.  79. 

(    Ter.  Eun.  346  sequ. 

„Comites  secuti  scilicet  sunt  virginem? 
Verum:  parasitus  cum  ancilla." 
cf.  praeterea  Haut.  1013;  Ad.  543. 
Ex  ,verum'  adiectivo  fit  particula  adversativa.  Hanc 
particulam  iam  apud  Plautum  invenias: 

Amph.  484  „eorum  Amphitruonis  alter  est,  alter  Jovis; 
verum  minori  puero  maior  est  pater,  minor  minori." 

Similiter  obriguerunt  hae  substantivi  cum  particula 
«jompositiones: 

nudius. 

Charis.  1,  15  p.  62  (81,  28)  „Nudius  tertius  hoc  significat: 
nunc  est  dies1)  tertius,  item  nudius  quartus."  Cf. 

Cic.  Att.  14,  11  „Nudius  tertius  dedi  ad  te  epistolam"  = 
„Es  ist  jetzt  der  dritte  Tag,  seitdem  ich  Dir  schrieb" 
„Vorgestern  habe  ich  Dir  geschrieben." 
Hanc  compositionem  plane  obriguisse  ex  his  exemplis 
apparet : 

Phil.  5,  1  „Recordamini,  qui  dies  nudius  tertius  decimus 
fuerit."  Vulg.  Interpr.  Act.  10,  30  „A  nudius  quarta  die 
usque  ad  hanc  horam." 

nimirum. 

Donat.  ad  Ter.  Eun.  508  „Solve  ,nimirum'  et  fac  ,non 
«st  mirum':   nam  ,ni'  ne  significat  et  ,ne'  non."  cf. 
Eun.  508: 

„Profecto  quanto  magis  magisque  cogito, 
Ni  mirum  dabit  haec  Thais  mihi  magnum  malum." 
Etiam  ,quotannis'  in  hoc  numero  referendum  est:  v.  p.  49. 

III. 

Alio  modo  nonnulla  numeralia  obriguerunt,  velut 
duo. 

*duuo(u),  *duo(u),  dualis  forma,  quae  in  lingua  Latina  (aeque 
ac  gr.  Bbo)  ex  aliorum  numeralium  velut  ,quinque'  ,sex£ 
analogia  saepe  non  declinabatur: 

:)  ,dius'  est  prisca  nominativi  forma  =  ind.  dyauh  ,Tag, 
Himmel'  gr.  Zsu?  ex  *Zy|u?,  idg.  *  dieus  ,Tag':  cf.  Solmsen, 
Studien,  73  sequ. 

Avien.  Arat.  1535  „duo  lunae;"  Vitr.  II  5,  1  „dua 
harenae";  Vitr.  X  17,  5  „modioli  foraminum  duo";  Labea 
Dig.  XIV  2,  10  §  2,  amphorarum  duo  milium."  C.  1.  L. 
X  7658  mensibus  duo";   C.  I.  L.  VI  2785  „annis  duo." 

cf.  Neue  II3  p.  277  sequ.    Sommer  Hdb.  465. 
niille 

olim  substantivi  nominativus  sg.  (neutrius1)  generis, 
similiter  ac  ,milia'?)  fuisse  videtur:  cf. 

Quadrigar.  (fr.  44  P.)  „ibi  occiditur  mille  hominum." 

(Lucil.  IX  65  M.  273  B.:  „tu  milli  nummum  potes  uno 
quaerere  centum.")  Sed  etiam  in  aurea  qu.  d.  latinitate 
hoc  numerale  nonnunquam  substantivi  munere  fungitur: 
Cic.  Att.  IV  17,  7  (=  16,  14)  „ut  mille  passuum  conficiatur;" 
pro  Mil.  53;  Phil.  6,  15;  de  quibus  locis  recte  iudicavit 
Gell.  N.  A.  I  16.  Cf. 

Jac.Wackernagel  „Vorlesungen  uberSyntax",  Basel  1920. 
p.  104. 

Veniamus  nunc  ad  indeclinabilia,  quae  olim 

>  XT  Genetivi 

fuerunt.    Nescio  an 

nox 

antiqua  genetivi  forma  fuerit  (ex  *noct-es  vel  *noct-os2), 
gr.  voxtoc,  nostro  ,nachtsf  respondens;  nam  in  prisca  latinitate 
nonnunquam  adverbii  locum  tenet:  Lex  XII  tab.  (fragnu 
VIII  11  ed.  Schoell)  apud  Macrob.  Saturn.  I  4,  19  „Si  nox 
furtum  factum  sit,  si  im  occisit,  iure  caesus  esto." 

Enn.  ann.  431  (Vahlen,  439  Mtiller)  „Si  luci,  si  noxr 
si  mox,  si  iam  data  sit  frux." 

Plaut.  Asin.  598  „Quo  nuuc  abis?  quin  tu  hic  manes? 

Nox  si  voles  manebo." 

„  Dativi. 

frugi 

dativi  formam  esse  ex  his  priscorum  poetarum  locis  elucet: 
Ter.  Eun.  608  „frugi  es".  cf.  Heaut.  597,  imprimis 


x)  Sommer  I.  F.  X216  sequ.:  nomin.  sg.  femin.  gen.:  *  sml  -\- 
*ghsl-r  —  ,eine  Talisendheit*.  (?) 

2)  Solmsen  Stud.  192,  Brugmann  Grdr.  II  55  2,  574,  Sommer 
Hdb.  372. 

Plaut.  Capt.  957  „ne  spem  ponas  umquam  me  boiiae 
frugi  fore";  Cas.  327:  „Credo  edepol  esse,  siquidem  tu 
frugi  bonae's." 

Sed  haec  dativi  forma  ita  obriguit,  ut  in  adiectivi  vim 
abiret  et  eodem  fere  modo  usurparetur  quo  jbonus4  ,utilis':  • 

Brut.  ad  Cic.  ep.  6  „Modestus  bomo  et  frugi." 

Hor.  Sat.  II  5,  77  „Mulier  tam  frugi  tamque  pudica." 

Cf.  Neue  I3  p.  739,  Sommer  Bdb.  407. 

Accusativi. 
L 

Adiectiva  et  pronomina,  quae  per  substantivi  ellipsin 
usurpabantur. 

a. 

Adiectivorum  et  pronominum  accusativi  sg.  mascul.  gen. 
tum 

accus.  pronominis  dem.  *to-,  =  gr.  tov, 

cum,  quo-m, 
accus.  pronominis  rel.  quo-. 

Intellegebantur  accusativi  temporis,  velut  ,diem£  ,annum*: 
tum  (diem),  cumf  =  ,an  dem  (Tage),  an  welchem.4 

Cf.  F.  Skutsch,  Glotta  I  p.  303  sequ.,  Bopp,  V.  Gr.  §  1014, 
Pott  Et.  F.  II  p.  840  sequ.,  Walde  s.  v.  ,quom'. 

b. 

Accus.  sg.  femin.  gen. 

tam  (scil.  partem,  viam) 
accus.  pron.  dem.  *to:    Corssen,    Beitr.  p.  272  —  279, 
Lindsay-Nohl  691,  Skutsch  Glotta  I  p.  303  sequ. 

quam 
accus.  pron.  rel.  *quo- 

Similiter  adverbia  in  —  am  exeuntia,  velut  ,perperam' 
jpromiscam*  (Neue  II3  p.  516  sequ.)  obriguisse  videntur. 

Accus.  plur.  femin.  gen. 

alias,  alteras,  utrasque  (sc.  vices): 
cf.   Lindsaj-Nohl  640,   Neue  II3  p.  596,  Brugmahn 
Grdr.  II2  2,  252,  688. 

II. 

Alio  modo  obriguerunt  nonnulla  pronomina  interrogativar 
quia 

accus.  pl.  neutr.  pronominis  interrog.  (Lindsay-Nohl  701)» 
Vim  primariam  cognoscas  ; 
Plaut.  Cas.  227  *)   „uxor  me  excruciat,  quia  vivit." 
Hoc  enim  loco  ,quia'  particula,  quae  ad  praecedentem 

sententiam  spectat,  causam  praemissae  affirmationis  affert; 

qui  loquitur  ipse  orationem  suam  interrumpit,  cum  interrogat 

,warum?'  et  sibi  responsum  dat.    Similiter  ex 
quippe 

(quid-pe)  interroganti  particula  affirmativa  orta  esse  videtur 
.  (Stolz  H.  G.  I  310,  Schmalz  350,  Lerche  ,de  quippe  particula",  ' 
Bresl.  phil.  Abh.  41  [1909].) 

Particulam  interrogativam  invenias : 
Plaut.  Amph.  37 
„Nam  iniusta  ab  iustis  impetrari  non  decet, 
Iusta  autem  ab  iniustis  petere  insipientiast: 
Quippe?  illi  iniqui  ius  ignorant  neque  tenent." 
Amph.  22 

„Pater  huc  me  misit  ad  vos  oratum  meus 
Tametsi  pro  imperio  vobis  quod  dictum  foret 
Scibat  facturos:  quippe?  qui  intellexerat 
Vereri  vos  se  et  metuere,  ita  ut  aequomst  Jovem." 
cf.  Lerche  p.  18  sequ. 

In  aurea  qu.  d.  latinitate  ,quippe*  semper  particulae 
confirmativae  vicibus  fungitur:  cf. 

Cic.  pro  Mur.  74  „Ergo,  ad  cenam  petitionis  causa  si 
quis  vocat,  condemnetur?  ,Quippe(,  inquit;  ,tu  mihi' 
summum  imperium,  summam  auctoritatem,  tu  gubernacula 
rei  publicae  petas  fovendis  hominum  sensibus  et  deliniendis 
animis  et  adhibendis  voluptatibus?u 

Eodem  fere  modo  ex  ,quippini'  ,quiapropter*  ,quianamc 
particulis  interrogativis  factae  sunt  particulae  confirmativae 
(cf.  Wackernagel,  Vermischte  Beitrage  zur  griech.  Sprach- 

J)  cf.  W.  Kroll,  Die  wissenschaftliche  Syntax  im  lateinischea 
Unterricht,  1917  p.  63. 

kunde,  Basel  1897  p.  20,  (de  quippini  particula:)  Langen, 
Beitr.  zur  Kritik  des  Plautus  p.  123). 

III. 

Quomodo  quod 
nom.  acc.  n.  pronominis  rel.  in  coniunctionis  vim  abisset, 
praeclare  demonstraverunt  Schmalz,  p.  539,  Cl.  Otto  ,de 
epexegeseos  in  Latinorum  scriptis  usu',  Miinster  1912  p.  66, 
Lejay  Rev.  de  Phil.  36  p.  259,  W.  Kroll  ,Wiss.  Synt.  im 
lat.  Unterricht*  p.  60  sequ. 

IV. 

Substantiva,  quae  in  adverbiorum  (vel  praepositionum) 
vim  abierunt: 

a. 

foras1) 

referendum  est  inter  accusativos,  qui  motum  ad  locum 
notant,  (velut  ,domum'  ,rus'):  ,zur  Tiir  hinaus*  (cf.  &6paCe 
ex  *#6pa<;-Ss):  Plaut.  Cas.  212  „Ei  foras  mulier."  Ter. 
Eun.  668  „Exi  foras,  sceleste."  Hec.  733  „Quid  sit 
quapropter  te  huc  foras  puerum  evocare  iussi." 

In  posteriore  latinitate  adverbium  in  praepositionis  vim 
abiit:  de  ,foras'  praepositione    cf,  Brall,  p.  7  sequ. 

b. 

circum. 

Hanc  praepositionem  initio  accusativum  vocis  ,circus' 
fuisse  ostendit  Wolfflin,  Arch.  V  p.  295  sequ.  (cf.  Skutsch 
Rh.  Mus.  1906  p.  613). 

c. 

partim, 

antiqua  accusativi  forma  (Sommer,  Hdb.  374),  quae  propterea 
quod  persaepe  epexegeseos  loco  alio  substantivo  addebatur,2) 
paulatim  obriguit.    Similiter  obriguisse  videtur 

vicem  (accusat.  vocabuli  *  vicis):  Brugmann,  II 2  2  p.  685. 

1)  cf.  J.  Heckmann,  I.  F.  18,  306.  E.  Brall,  „Lat.  foris,  foras 
im  GallorOmanischen",  Berlin  1918. 

2)  cf.  Liv.  XXI  21,13  ,has  copias  partim  Carthagini  praesidio 
esse,  partim  distribui  per  Africam  iubet." 

Vocativi. 
Antiqua  vocativi  forma  est 
macte: 

Cat.  R.  R.  132,  2  „Juppiter  dapalis,  macte  istace  dape 
pollucenda  esto."    (Alia  exempla  affert  Neue  II3  178.) 

Hunc  vocativum  postea  in  adverbii  vim  abisse  ex  his 
fere  exemplis  intellegas: 

Liv.  VII  36,  5  „macte  virtute,  milites  Romani,  este." 

Liv.  II  12,  14  „iuberem  macte  virtute  esse,  si  pro  mea 
patria  ista  virtus  staret." 

De  hac  forma  praeclare  disseruitR.Wunsch,  Rh.Mus.  69, 127. 

Ablativi. 
I. 

Adiectiva  et  pronomina,  quae  propterea,  quod  per  sub- 
stantivi  ellipsin  usurpabantur,  ita  obriguerunt,  ut  in  ad- 
verbiorum  vel  praepositionum  vim  abirent:  velut  ablat.  sg.: 

alia  (sc.  via,  parte),  aliqua,  alterna  (sc.  vice), 
dext(e)ra  (sc.  manu),  inf(e)ra  (sc.  parte):  cf.  Neue  II  3  p.  633. 

ablat.  plur.: 
alternTs  (sc.  vicibus). 

II. 

Substantiva,  quae  in  praepositionum  vim  abierunt: 
fine(i). 

fine  (fini)  praepositio  ab  ablativo  vocabuli  finis  separari 
non  potest. 

Vim  primariam  cognoscas 
Plaut.  Men.  859  „osse  fini  dedolabo  assulatim  viscera"; 
Cat.  R.  R.  31,  2  „operito  terra  radicibus  fini:   „the  bone 
being  the  limit",  „with  the  roots  as  limit":  Lindsay, 
Synt.  of  Plaut.  p.  34. 

His  igitur  locis  ,fini'  ablativi  absoluti  munere  fungitur. 

Postea  in  praepositionis  vim  abiit  (et  plerumque  cum 
genetivo  iunctum  est): 

Lucr.  4,  627  „deinde  voluptas  est  e  suco  fine  palati  (so- 
weit  der  Gaumen  reicht). 

Cat.  R.  R.  113,  2  „Amphoras  nolito  inplere  nimium, 
ansarum  infimarum  fini"  (=  usque  ad  inf.  ansas). 

Cf.  Neue  I  3  p.  338  sequ.,  Wolfflin  A.  1.  L.  I  p.  424,  580. 
foris. 

Vis  primaria1)  intellegitur: 
Plaut.  Most.  405  „Hasce  ego  aedis  occludam  hinc  foris", 
Asin.  319  „ue  quaeram  foris",  Bacch.  648  „Ut  domo  sumeret 
neu  foris  quaereret." 

In  posteriore  latinitate  ablativus  ,foris<  plane  obriguit 
ita  ut  non  modo  in  adverbii  sed  etiam  in  praepositionis 
vim  abiret.  De  ,foris*  praepositione  cf.  Rbnsch,  Semas. 
Beitr.  II  69,  v.  d.  Vliet  A.  1.  L.  X  386  sequ. 

III. 

Substantivi  cum  particula  compositio 
quotannis. 

Haec  compositio,  quae  proprie  ,enuntiatiouis  fragmentum' 
est  (quot  anni  sc.  sunt)2),  eodem  fere  modo  quo  ,fors* 
,nimirum'  jnudius*  obriguit. 

Locativi. 
Inter  locativos  fortasse 
penes 

referendum  est:  loc.  vocis  penus,  oris  ,das  Innere',  =  lm 
Hausinnern,  cf.  Delbruck  I  774,  Hirt  A.  1.  L.  IV  88,  389; 
Vanicek  145  (:  pen-etro,  pen-itus). 

»)  cf.  J.  Heckmann,  I.  F.  18,  306.   Brall,  p.  1  sequ. 
a)  ad  vocum  ,his  annis'  analogiam  formata. 

Vocabulorum  quae  tractantur  conspectus. 

Yita. 


Natus  sum  Ericus  Hartlieb  Vratislaviae  anno  1899 
die  XXXI  mensis  Januarii,  patre  Paulo,  matre  Thekla, 
e  gente  Foerster,  quos  ambos  adhuc  inter  vivos  esse  valde 
gaudeo.  Fidei  addictus  sum  catholicae.  Primis  litteris 
imbutus  gymnasium  Johanneum  Vratislaviense  adii,  ubi 
vere  a.  1917  maturitatis  testimonium  sum  adeptus.  Deinde 
almam  matrem  Viadrinam  petivi,  ut  studiis  antiquitatis  me 
darem.  Aestate  a.  1918  gymnasio  Elisabetano  Vratislaviensi 
addictus  per  tres  menses  praeceptoris  munere  functus  sum. 
Docuerunt  me  viri  doctissimi : 

Baumgartner,  Cichy,  Dietrich,  Foerster,  Gercke, 
Holtzmann,  Honigswald,  Kornemann,  Jos.  Kroll, 
Guil.  Kroll,  Kiihnemann,  Lehmann,  Miller,  Obst, 
Otto,  Schneider,  Schrader,  Stenzel,  Stimming, 
Volz,  Weege,  Ziegler,  Ziekursch. 

Quibus  omnibus  viris  gratias  ago  quam  maximas,  imprimis 
autem  GuilelmoKroll,  quo  auctore  et  rectore  hanc  disser- 
tationem  conscripsi. 


